tripathysagar/odia_wiki huggingface dataset:
ମୂତ୍ରାଶୟୟୁରେଟେରାଲ ପଶ୍ଚାତ୍‌ଗତି ବା ଭେସିକୋରେଟେରାଲ୍ ରିଫ୍ଲକ୍ସ   ହେଉଛି ଏକ ଅବସ୍ଥା ଯେଉଁଥିରେ ମୂତ୍ରାଶୟରୁ ମୂତ୍ର ପଶ୍ଚାତ ଗତି କରି ଗୋଟିଏ ବା ଉଭୟ ୟୁରେଟର ପଥ ଦେଇ ବୃକ୍‌କୁ ଯାଏ । କୌଣସି ଲକ୍ଷଣ ଦେଖା ନ ଗଲେ ମଧ୍ୟ ମୂତ୍ରାଙ୍ଗ ସଂକ୍ରମଣ   ହୋଇପାରେ  ରୋଗ ଜଟିଳ ହେଲେ ବୃକ୍‌କ ସମସ୍ୟା ଦେଖାଯାଏ ଓ ବିଛଣାରେ ମୂତ୍ର ତ୍ୟାଗ ହୋଇଯାଏ । ପାରିବାରିକ ଇତିହାସ ଥିଲେ ଏହି ରୋଗ ସଙ୍କଟ ରହିଥାଏ । ଅନ୍ତର୍ନିହିତ କାର୍ଯ୍ୟଶୈଳୀରେ ୟୁରେଟର ଓ ମୂତ୍ରାଶୟ ମଧ୍ୟରେ ଥିବା ଭଲ୍‌ଭ ସଠିକ ଭାବରେ ବନ୍ଦ ହେଉନଥିଲେ ଏହି ଅବସ୍ଥା ଉପୁଜେ । ଅନ୍ୟାନ୍ୟ କାରଣ ମଧ୍ୟରେ ମୂତ୍ରାଶୟର ନିଷ୍କାସନ ଅବରୋଧ ବା ସ୍ନାଯୁଜନିତ ମୂତ୍ରାଶୟ ଯୋଗୁ ହୋଇପାରେ  ଅଲଟ୍ରାସାଉଣ୍ଡ କିମ୍ବା ଭଏଡିଂ ସିଷ୍ଟିୟୁରେଥ୍ରୋଗ୍ରାମ ସାହାଯ୍ୟରେ କରାଯାଇପାରେ  ଶିଶୁର ବୃଦ୍ଧି ହେବା ସଙ୍ଗେସଙ୍ଗେ ଏହି ରୋଗର ସମାଧାନ ହୋଇପାରିଲେ ମଧ୍ୟ ସୁଚାରୁ ଅନୁସରଣ ଏବଂ ୟୁଟିଆଇ ଗୁଡ଼ିକର ଶୀଘ୍ର ଚିକିତ୍ସା ସୁପାରିଶ କରାଯାଇପାରେ  ସଂକ୍ରମଣ ରୋକିବାକୁ ଦୀର୍ଘମିଆଦି ଆଣ୍ଟିବାୟୋଟିକର ବ୍ୟବହାର କରାଯାଇପାରେ। ଗମ୍ଭୀର ରୋଗରେ କିମ୍ବା କେତେକ କାରଣରୁ ଅସ୍ତ୍ରୋପଚାର କିମ୍ବା ସ୍ଥୁଳକାରୀ ଏଜେଣ୍ଟମାନ ବ୍ୟବ‌ହାର କରାଯାଇପାରେ । ଏହି ରୋଗ ପ୍ରାୟ ୧% ଲୋକଙ୍କୁ ପ୍ରଭାବିତ କରେ ବୋଲି ଆକଳନ କରାଯାଇଛି  ଏହି ଗୋଷ୍ଠୀର ପ୍ରାୟ ଏକ ତୃତୀୟାଂଶକୁ ପିଲାମାନଙ୍କଠାରେ ରୋଗ ସ‌ହିତ ଜ୍ୱର ଥାଏ  ବଡ଼ ପିଲାମାନେ ସବୁଠାରୁ ଅଧିକ ପ୍ରଭାବିତ ହୋଇଥାଆନ୍ତି । ପୁଅମାନଙ୍କ ଅପେକ୍ଷା ଝିଅମାନେ ଅଧିକ ପ୍ରଭାବିତ ହୁଅନ୍ତି  ପ୍ରଥମ ଶତାବ୍ଦୀରୁ ଏହି ରୋଗର ବର୍ଣ୍ଣନା କରାଯାଇଛି  ସଫଳ ଅସ୍ତ୍ରୋପଚାର ପ୍ରଥମେ ୧୯୫୨ ମସିହାରେ କରାଯାଇଥିଲା ।
ହାଇପୋକାଲେମିକ ପର୍ଯ୍ୟାୟ ପକ୍ଷାଘାତ  ( ହାଇପୋ କେପିପି ) ହେଉଛି ଏକ ଜେନେଟିକ୍ ଅବସ୍ଥା ଯେଉଁଥିରେ ମାଂସପେଶୀ ସାମୟିକ ଭାବରେ ଗମ୍ଭୀର ଦୁର୍ବଳ ହୋଇଯାଏ  । ଏହାର ମୂଳ କାରଣ ଜନ୍ମରୁ ଉପସ୍ଥିତ ଥିଲେ ମଧ୍ୟ ଆକ୍ରମଣ ସାଧାରଣତଃ ୧୦-୩୦ ବର୍ଷ ବୟସ ପର୍ଯ୍ୟନ୍ତ ଆରମ୍ଭ ହୁଏ ନାହିଁ। ଆରମ୍ଭ ହେବା ପୂର୍ବରୁ ଦୁର୍ବଳତା, ଥକ୍କା, ଝିମ ଝିମ ଇତ୍ୟାଦି ଲକ୍ଷଣ ଦେଖାଯାଏ । ଆରମ୍ଭ କିଛି ମିନିଟରୁ କିଛି ଘଣ୍ଟା ପର୍ଯ୍ୟନ୍ତ ଲାଗେ ଏବଂ ଲକ୍ଷଣଗୁଡିକ କିଛି ଘଣ୍ଟାରୁ କିଛି ଦିନ ପର୍ଯ୍ୟନ୍ତ ରହିପାରେ । ଆକ୍ରମଣର ଆବୃତ୍ତି ପରିବର୍ତ୍ତନଶୀଳ । ଜଟିଳତା ମଧ୍ୟରେ ଆସ୍ପିରେସନ୍ ନିମୋନିଆ, ଅନିୟମିତ ହୃତ୍‌ସ୍ପଦନ ଏବଂ ଦୀର୍ଘକାଳୀନ ମାଂସପେଶୀ ନଷ୍ଟ ହୋଇପାରେ । ଅଧିକାଂଶ ମାମଲାରେ ସିଏସିଏନ୧ଏସ  ( 1 ) ଜିନ‌ରେ ପରିବର୍ତ୍ତନ ହେତୁ ହୋଇଥାଏ ଏବଂଏହା ଅଟୋସୋମାଲ୍ ପ୍ରାଧାନ୍ୟବାଦୀ ଥାଏ  । ଏହି ପରିବର୍ତ୍ତନଟି ପିତାମାତାଙ୍କଠାରୁ ଉତ୍ତରାଧିକାର ସୂତ୍ରରେ ହୋଇପାରେ କିମ୍ବା ପ୍ରାରମ୍ଭିକ ବିକାଶ ସମୟରେ ହୋଇପାରେ । ଉଚ୍ଚ ଥାଇରଏଡ ଯୋଗୁଁ ଅନ୍ୟାନ୍ୟ ମାମଲା ସୃଷ୍ଟି ହୋଇପାରେ, ଯାହାକୁ ଥାଇରୋଟକ୍ସିକ୍ ପର୍ଯ୍ୟାୟ ପକ୍ଷାଘାତ କୁହାଯାଏ । କଠିନ ବ୍ୟାୟାମ ପରେ କିମ୍ବା ଏକ ଉଚ୍ଚ କାର୍ବୋହାଇଡ୍ରେଟ୍ ଖାଦ୍ୟ, ଲୁଣ, ମଦ୍ୟପାନ, ଥଣ୍ଡା, ମାନସିକ ଚାପ କିମ୍ବା କର୍ଟିକୋଷ୍ଟିରଏଡଦ୍ୱାରା ଆକ୍ରମଣ ହୋଇପାରେ । ଅନ୍ତର୍ନିହିତ ପ୍ରଣାଳୀରେ ଏକ ଆୟନ ଚ୍ୟାନେଲରେ ଏକ ତ୍ରୁଟି ରହିଥାଏ ଯାହା କମ୍ ରକ୍ତ ପୋଟାସିୟମ୍ ଅବଧିରେ ପରିଣତ ହୁଏ। ଲକ୍ଷଣ ଓ ପାରିବାରିକ ଇତିହାସ କିମ୍ବା କମ୍ ପୋଟାସିୟମ୍ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ । ଆକ୍ରମଣକୁ ରୋକିବା ପାଇଁ ପ୍ରୟାସରେ ଟ୍ରିଗର, ପୋଟାସିୟମ୍ ସପ୍ଲିମେଣ୍ଟେସନ୍, ଆସେଟାଜୋଲାମାଇଡ ଏବଂ ପୋଟାସିୟମ୍-ସ୍ପେରିଙ୍ଗ୍ ଡାଇୟୁରେଟିକ୍ସ ଏଡ଼େଇବା ଆବଶ୍ୟକ । ଏହାର ଚିକିତ୍ସାରେ ପୋଟାସିୟମ କ୍ଲୋରାଇଡକୁ ୦.୫ମିଇରୁ ୧ମିଇ/ କିଲୋଗ୍ରାମ ପାଟିରେ ଦିଆଯାଏ । ଏଥିରେ ଉପଶମ ନହେଲେ ୦.୩ ମିଇ/କେଜି ଅଧିକ ମାତ୍ରାରେ ୩୦ ମିନିଟ୍ ଦିଆଯାଇପାରେ ଯଦି ଲକ୍ଷଣଗୁଡିକ ୨୪ଘଣ୍ଟାରେ ସର୍ବାଧିକ ୨୦୦ ମିଇ ପର୍ଯ୍ୟନ୍ତ ଉନ୍ନତି ନହୁଏ । ଯେଉଁମାନେ ଗିଳି ପାରିବେ ନାହିଁ କିମ୍ବା ହୃତ୍‌ପିଣ୍ଡ ଆରିଥମିଆ ଥିବ, ସେମାନଙ୍କ ପାଇଁ ଶିରାଭ୍ୟନ୍ତର ପୋଟାସିୟମ୍,ବିଶେଷତଃ ମ୍ୟାନିଟଲରେ ଦିଆଯାଇପାରେ । ହାଇପୋ କେପିପି ଏକ ବିରଳ ରୋଗ ଯାହା ୧୦୦,୦୦୦ ଲୋକଙ୍କ ମଧ୍ୟରୁ ଜଣଙ୍କୁ ପ୍ରଭାବିତ କରେ । ମହିଳାମାନେ ପୁରୁଷଙ୍କ ତୁଳନାରେ କମ୍ ପ୍ରଭାବିତ ହୁଅନ୍ତି। ଉଚ୍ଚ ଥାଇରଏଡ କାରଣରୁ ଏସିଆବାସୀ ଏବଂ ଲାଟିନକ୍ସରେ ଅଧିକ ଦେଖାଯାଏ । ଏହାକୁ ପ୍ରଥମେ ମସଗ୍ରେଭ ୧୭୨୭ ମସିହାରେ ବର୍ଣ୍ଣନା କରିଥିଲେ ।
ପ୍ରିୟେ ତୁ ମୋ ସିଏ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଝିଲିକ ଭଟ୍ଟାଚାର୍ଯ୍ୟ । ଶରଣାରବିନ୍ଦ ଓଝା ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାଂଶୁ ମୋହନ ସାହୁ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଓ ଏଲିନା ସାମନ୍ତରାୟ । ବବି ମିଶ୍ର, ଅଭିଶେକ ଗିରି, ବିଭୂତି ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ଜୁନ ୨୯ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ଅମ୍ଳାନ ଦାସ ଏଲିନା ସାମନ୍ତରାୟ ବବି ମିଶ୍ର ଚୌଧୁରୀ ଜୟପ୍ରକାଶ ଦାସ ଅସୀତ ପତି ଭୂପତି ତ୍ରିପାଠୀ ସୁଧାଂଶୁ ମୋହନ ସାହୁ ସୋମା ଭୌମିକ ଈଶା ବେବର୍ତ୍ତା ଛନ୍ଦିତା ପାଢ଼ୀ ଦିବ୍ୟା ମହାନ୍ତି - ଆଇଟମ୍ ନୃତ୍ୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ ଓ ଅରୁଣ ମନ୍ତ୍ରୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ସୁଭାଶିଷ ସାହୁ, କୁଳଦୀପ ପଟ୍ଟନାୟକ, ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ବିବାଦ ଏହି କଥାଚିତ୍ରଟିରେ ଏକ ଦୃଶ୍ୟରେ ଜାତିଆଣ ଆକ୍ଷେପକୁ ନେକ ବିବାଦ ଉଠିଥିଲା । ଏଥିରେ ଅଣ-ସାମ୍ବିଧାନିକ ଶବ୍ଦର ପ୍ରୟୋଗ କରାଯାଇଥିଲା । ଫଳରେ ଏହାର ବିରୋଧ କରି ଦଳିତ ମଞ୍ଚ ଥାନାରେ ଅଭିଯୋଗ କରିଥିଲେ ।
କୃତ୍ରିମ ସ୍ୱୟଂକୃତ ଶାରୀରିକ ରୋଗ  (ଇଂରାଜୀ ଭାଷାରେ ବା ) ଏକ ମାନସିକ ବିକୃତି ଯେଉଁଥିରେ ଜଣେ ବ୍ୟକ୍ତି ଜାଣିଶୁଣି ନିଜ ଭିତରେ ଏକ ରୋଗର ଶାରୀରିକ କିମ୍ବା ମାନସିକ ଲକ୍ଷଣ ସୃଷ୍ଟି କରନ୍ତି  । କୌଣସି ବାହ୍ୟ ଲାଭ ଇଚ୍ଛା ବିନା ଏହା ଘଟେ । ଲକ୍ଷଣଗୁଡ଼ିକ ଭିନ୍ନ ଭିନ୍ନ ହୋଇପାରେ ଯେପରିକି ଚର୍ମ କ୍ଷତଠାରୁ ଆରମ୍ଭ କରି ବାତ, ନିମ୍ନ ରକ୍ତ ଶର୍କରା, ଛାତି ଯନ୍ତ୍ରଣା ପର୍ଯ୍ୟନ୍ତ ଲକ୍ଷଣ ଦେଖାଯାଇପାରେ । ନଷ୍ଟ ହୋଇଯାଇଥିବା ଖାଦ୍ୟ ଖାଇବା କିମ୍ବା ଇନସୁଲିନ୍ ଇଞ୍ଜେକ୍ସନ ଦେବା ଭଳି ପଦକ୍ଷେପଦ୍ୱାରା ଲକ୍ଷଣ ଅଣାଯାଇପାରେ । ଏହା ବିଭିନ୍ନ ପ୍ରସଙ୍ଗ ଆକାରରେ ଦେଖାଯାଏ । ଆଏହାର କାରଣ ଜଣା ପଡିନାହିଁ । ଶିଶୁ ନିର୍ଯାତନା, ଯୌନ ଶୋଷଣ ଏବଂ ଅଳ୍ପ ବୟସରେ ପିତାମାତାଙ୍କ ମୃତ୍ୟୁ ଯୋଗୁ ଏହି ସଙ୍କଟ ସୃଷ୍ଟି ହେବାର ଆଶଙ୍କା ରହିଛି । ବିଶ୍ୱାସକରାଯାଏ ଯେ ଚିକିତ୍ସା ପ୍ରଣାଳୀରୁ ଧ୍ୟାନ ପାଇବା ପାଇଁ ସ୍ୱାସ୍ଥ୍ୟ ସମସ୍ୟା ସୃଷ୍ଟି କରାଯାଏ । ଉପସ୍ଥାପିତ ଲକ୍ଷଣଗୁଡ଼ିକ ପରୀକ୍ଷାଗାର କିମ୍ବା ମେଡିକାଲ ଇମେଜିଙ୍ଗ ଫଳାଫଳ ସହିତ ମେଳ ହୁଏ ନାହିଁ । ସାଧାରଣତ ଅନେକ ଡାକ୍ତରଖାନାରେ ଭର୍ତ୍ତି ହେବାର ଇତିହାସ ମଧ୍ୟ ଅଛି । ଏହା ଏକ ପ୍ରକାର କୃତ୍ରିମ ସ୍ୱୟଂକୃତ ଶାରୀରିକ ରୋଗ ଏବଂ ଏହା କୃତ୍ରିମ ରୋଗ ଅନ୍ୟ ଉପରେ ଆରୋପଣ ସହିତ ଜଡିତ ଥାଏ ଯାହା ଧ୍ୟାନ ପାଇବା ପାଇଁ ଅନ୍ୟ ଜଣଙ୍କର ବିଶେଷତଃ ଶିଶୁର ନିର୍ଯାତନା ଦର୍ଶାଏ । ଈ ଏହାର ଚିକିତ୍ସାରେ ସହାନୁଭୂତି ଏବଂ ପରାମର୍ଶ ଦିଆଯାଏ । ଅନେକ ରୋଗୀ ଚିକିତ୍ସା ପ୍ରତ୍ୟାଖ୍ୟାନ କରନ୍ତି । ସ୍ୱାସ୍ଥ୍ୟସେବା ପାଇଁ ଚାହୁଁଥିବା ଲୋକଙ୍କ ମଧ୍ୟରୁ ୧%ରୁ କମ ଲୋକ ଏଥିରେ ପ୍ରଭାବିତ ହେବ ବୋଲି ଆକଳନ କରାଯାଇଛି । ଏହା ପୁରୁଷଙ୍କ ଅପେକ୍ଷା ମହିଳାମାନଙ୍କଠାରେ ଅଧିକ ଦେଖାଯାଏ । ଆରମ୍ଭ ହେବା ପ୍ରାୟ ଅଳ୍ପ ବୟସ୍କ ଅବସ୍ଥାରେ ଦେଖାଯାଏ । ଏହି ଅବସ୍ଥା ପ୍ରଥମେ ୧୯୫୧ରେ ସ୍ପଷ୍ଟ ଭାବରେ ବର୍ଣ୍ଣନା କରାଯାଇଥିଲା ଏବଂ କାଳ୍ପନିକ ଚରିତ୍ର ବ୍ୟାରନ ମଞ୍ଚସେନ   ନାମରେ ନାମିତ ହୋଇଥିଲା ।
ଅମର ବଲ୍ଲଭ ଦେ ଜଣେ ଭାରତୀୟ ଓଡ଼ିଆ-ଭାଷୀ ଲେଖକ ଓ ଅନୁବାଦକ ଥିଲେ । ରଚନାବଳୀ ଅନୁବାଦ ସେ  "କାର୍ଲାଇଲ" ଙ୍କ ଲିଖିତ  '  " ଓ "   "ର ଓଡ଼ିଆରେ ରୂପାନ୍ତର କରିଥିଲେ ।
ବାମନ ବିଶ୍ୱନାଥ କୁମାର , ନାମରେ ପରିଚିତ ଥିଲେ ଓ ସେ ଜଣେ ପୂର୍ବତନ ଭାରତୀୟ ଟେଷ୍ଟ କ୍ରିକେଟ ଖେଳାଳି । ସେ 1961 ମସିହାରେ 2ଟି ଟେଷ୍ଟ ଖେଳିଥିଲେ । ବ୍ରାହ୍ମଣ ଆଇୟାର ପରିବାରରୁ ଆସିଥିବା କୁମାର ତାଙ୍କର ପ୍ରଥମ ଟେଷ୍ଟରେ ପାକିସ୍ତାନ ବିରୁଦ୍ଧରେ ପ୍ରଥମ ଇନିଂସରେ 5ଟି ୱିକେଟ ନେଇଥିଲେ ।
ଧନୁର୍ଜୟ ଲାଗୁରୀ  (ଜନ୍ମ: ୧୦ ଜୁଲାଇ ୧୯୪୭) ଜଣେ ଓଡ଼ିଆ ରାଜନୀତିଜ୍ଞ  । ଧନୁର୍ଜୟ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ ଦୁଇଥର କାର୍ଯ୍ୟ କରିଛନ୍ତି । ୧୯୮୫ ଓ ୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଚମ୍ପୁଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଧନୁର୍ଜୟ ଲାଗୁରୀ ୧୯୪୭ ମସିହାର ଜୁଲାଇ ମାସ ୧୦ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରନ୍ଦା ଲାଗୁରୀ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ସାବିତ୍ରୀ ଲାଗୁରୀ । ରାଜନୈତିକ ଜୀବନ ଧନୁର୍ଜୟ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ପରିକ୍ଷୀତ କରଣ  (୨୩ ଜାନୁଆରୀ ୧୯୩୭ - ୬ ମାର୍ଚ୍ଚ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିନିକା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପରିକ୍ଷୀତ କରଣ ୧୯୩୭ ମସିହାର ଜାନୁଆରୀ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବେଣୁଧର କରଣ ଓ ପତ୍ନୀଙ୍କ ନାମ କ୍ଷୀରାବ୍ଧି ତନୟା କରଣ । ରାଜନୈତିକ ଜୀବନ ପରିକ୍ଷୀତ କରଣ ଓଡ଼ିଶା ରାଜନୀତିରେ ଜଣେ ନିର୍ଦ୍ଦଳୀୟ ନେତା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ପରିକ୍ଷୀତ କରଣ ୨୦୧୯ ମସିହାର ମାର୍ଚ୍ଚ ୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।
ଇନଷ୍ଟାଗ୍ରାମ, ଏଲଏଲସି ଆମେରିକୀୟ କମ୍ପାନୀ ମେଟା ପ୍ଲାଟଫର୍ମ ଅଧୀନରେ ଥିବା ଏକ ଫଟୋ ଏବଂ ଭିଡିଓ ବିତରଣ ସୋସିଆଲ ନେଟୱାର୍କିଂ ପ୍ଲାଟଫର୍ମ । ଏହି ଆପ ବ୍ୟବହାରକାରୀଙ୍କୁ ଫିଲ୍ଟର ବ୍ୟବହାର କରି, ହ୍ୟାସଟ୍ୟାଗଦ୍ୱାରା ସଂଗଠିତ ଏବଂ ଭୌଗୋଳିକ ଟ୍ୟାଗିଂ ମାଧ୍ୟମରେ ଏକ ସ୍ଥାନ ସହ ସଂଯୁକ୍ତ ମିଡିଆ ସମ୍ପାଦନା ଓ ଅପଲୋଡ କରିବା ଅନୁମତି ଦେଇଥାଏ । ପୋଷ୍ଟଗୁଡିକ ସାର୍ବଜନୀନ ଭାବରେ କିମ୍ବା ପୂର୍ବ-ଅନୁମୋଦିତ ଫଲୋଅରମାନଙ୍କ ସହ ବିତରଣ କରାଯାଇପାରେ । ବ୍ୟବହାରକାରୀମାନେ ଟ୍ୟାଗ ଏବଂ ଅବସ୍ଥାନଦ୍ୱାରା ଅନ୍ୟ ଉପଭୋକ୍ତାଙ୍କ ମିଡ଼ିଆ ଦେଖିପାରିବେ, ଫଟୋ ପରି ଟ୍ରେଣ୍ଡିଂ ବିଷୟବସ୍ତୁ ଦେଖିପାରିବେ ଏବଂ ଅନ୍ୟ ବ୍ୟବହାରକାରୀଙ୍କ ବିଷୟବସ୍ତୁ ନିଜ ବ୍ୟକ୍ତିଗତ ଫିଡ଼ରେ ଦେଖିବା ପାଇଁ ସେମାନଙ୍କୁ ଫଲୋ କରିପାରିବେ ।
ଧନଞ୍ଜୟ ଶତପଥୀ, ଜଣେ ଓଡ଼ିଆ ସଙ୍ଗୀତ ନିର୍ଦ୍ଦେଶକ ଓ ଗାୟକ ଥିଲେ । ସେ ରକ୍ତ ଗୋଲାପ ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ଡଲି ଆହଲୁୱାଲିଆ ଜଣେ ଭାରତୀୟ ଅଭିନେତ୍ରୀ ଓ ପୋଷାକ ଡିଜାଇନର୍ ଯିଏକି ପୋଷାକ ଡିଜାଇନ୍ ପାଇଁ ୨୦୦୧ ମସିହାରେ ସଙ୍ଗୀତ ନାଟକ ଏକାଡେମୀ ପୁରସ୍କାର ପାଇଥିଲେ । ସେ ୩ଟି ଫିଲ୍ମଫେୟାର ପୁରସ୍କାର ଏବଂ ତିନୋଟି ଜାତୀୟ ଚଳଚ୍ଚିତ୍ର ପୁରସ୍କାର, ବ୍ୟାଣ୍ଡିଟ୍ କୁଇନ୍  (୧୯୯୩) ଓ ହାଇଦର୍  (୨୦୧୪) ପାଇଁ ଦୁଇଟି ଶ୍ରେଷ୍ଠ ପୋଷାକ ଡିଜାଇନ୍ ପୁରସ୍କାର, ଏବଂ ପରେ ଭିକି ଡୋନର  (୨୦୧୨) ପାଇଁ ଶ୍ରେଷ୍ଠ ସହାୟକ ଅଭିନେତ୍ରୀ ପୁରସ୍କାର ଜିତିଛନ୍ତି  । ପେଷା ସେ ୧୯୭୯ ମସିହାରେ ନ୍ୟାସନାଲ୍ ସ୍କୁଲ୍ ଅଫ୍ ଡ୍ରାମାରୁ ସ୍ନାତକ କରିଥିଲେ । ଥିଏଟର ପାଇଁ ପୋଷାକ ଡିଜାଇନ୍ କରି ଆହଲୁୱାଲିଆ ତାଙ୍କ ପେଷା ଆରମ୍ଭ କରିଥିଲେ । ଏହା ପରେ ୧୯୯୩ ମସିହାରେ ସେଶେଖର କପୁରଙ୍କ ବ୍ୟାଣ୍ଡିଟ୍ କୁଇନ୍ ସହ ଅଭିନୟ ଯାତ୍ରା ଆରମ୍ଭ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଶ୍ରେଷ୍ଠ ପୋଷାକ ଡିଜାଇନର୍ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରାପ୍ତ ହୋଇଥିଲା । ଏହା ପରେ ଜଣାଶୁଣା ନିର୍ଦ୍ଦେଶକ ବିଶାଲ ଭରଦ୍ୱାଜଙ୍କ ପାଇଁ ସେ ଦି ବ୍ଲୁ ଅମ୍ବ୍ରେଲା  (୨୦୦୫), ଓମକାରା  (୨୦୦୬), ବ୍ଲଡ୍ ବ୍ରଦର୍ସ  (୨୦୦୭), କାମିନେ  (୨୦୦୯) ଓ ହାଇଦର  (୨୦୧୪) ଏବଂ ଦୀପା ମେହେଟ୍ଟାଙ୍କ ପାଇଁ ୱାଟର୍  (୨୦୦୫) ଓ ମିଡ୍‌ନାଇଟ୍ ଚିଲ୍‌ଡ୍ରେନ୍  (୨୦୧୨)ରେ ପୋଷାକ ଡିଜାଇନ୍ କରିଥିଲେ  । ସେ ଲଭ୍ ଆଜ୍ କଲ୍  (୨୦୦୯), ଲଭ୍ ଶଭ୍ ତେ ଚିକେନ୍ ଖୁରାନା  (୨୦୧୨) ଏବଂ ଭାଗ୍ ମିଲ୍‌ଖା ଭାଗ୍  (୨୦୧୩) ଭଳି କଥାଚିତ୍ରରେ କାମ କରିଛନ୍ତି  ।
ଅବସ୍ଥିତି ନନ୍ଦପୁର ବ୍ଲକର ବାଲ୍ ଦା ଗ୍ରାମ ପଞ୍ଚାୟତରେ ନାଗେଶ୍ୱରମାଳୀ ପର୍ବତ ଅବସ୍ଥିତ। ନନ୍ଦପୁରରୁ ଆରକୁବୋରା ଯିବା ରାସ୍ତାରେ ପ୍ରାୟ ୧୬ କିଲୋମିଟର ଦୂରତାରେ ବାଲ୍ ଦା ଅବସ୍ଥିତ। ବିଶେଷତା ଆକର୍ଷଣ ନାଗେଶ୍ୱରମାଳୀ ପର୍ବତର ଶିଖରଦେଶଟି ୫ କିଲୋ ମିଟର ପରିବ୍ୟାପ୍ତ। ଏହାର ଦକ୍ଷିଣ ଦିଗରେ ଦୁଇଟି ଗୁମ୍ଫା ରହିଛି। ନାଗେଶ୍ୱରୀ ଦେବୀଙ୍କୁ ଡଙ୍ଗର ଦେବୀ ରୂପେ ସ୍ଥାନୀୟ ଲୋକେ ପୂଜାର୍ଚ୍ଚନା କରିଥାନ୍ତି। ଏଠାରେ ଚୈତ୍ର ପୂର୍ଣ୍ଣିମାରେ ଡଙ୍ଗର ଉତ୍ସବ ମହା ସମାରୋହରେ ପାଳିତ ହୁଏ, ଯେଉଁଠି ଆନ୍ଧ୍ରପ୍ରଦେଶ ଓ ଆଖ ପାଖ ଅଞ୍ଚଳରୁ ଅନେକ ଲୋକ ଯୋଗ ଦେଇଥାନ୍ତି। ଯୋଗାଯୋଗ ପ୍ରତିଦିନ କୋରାପୁଟରୁ ବାଲ୍ ଦା ଦେଇ ପାଡ଼ୁଆ ପର୍ଯ୍ୟନ୍ତ ବସ ସେବା ରହିଛି। ଜାଗାଟି ଜଙ୍ଗଲମୟ ହୋଇଥିବାରୁ ସାଙ୍ଗରେ ପଥପ୍ରଦର୍ଶକ  (ଗାଇଡ୍) ନେଇ ଯିବା ଆବଶ୍ୟକ ।
ଅକିତା କାନ୍ତୋ ଏକ ଜାପାନୀ ପର୍ବ ଭଲ ଫସଲ ପାଇବା ନିମନ୍ତେ ଯାହା ଅଗଷ୍ଟ ୩-୭ ପର୍ଯ୍ୟନ୍ତ ଅକିତା ସ‌ହରରେ   ପାଳନ କରାଯାଏ । ଏହି ପର୍ବ ପାଳନ‌କାରୀମାନେ ୫ରୁ ୧୨ ମିଟର ଲମ୍ବର ପ୍ରାୟ ୨୦୦ ବାଉଁସ ଖୁଣ୍ଟିରେ ୨୪ରୁ ୪୨ଟି ଗୋହେଇ   ଥିବା ଲଣ୍ଠନ ଝୁଲେଇ ହାତରେ, କାନ୍ଧରେ, ଅଣ୍ଟାରେ ବା କପାଳରେ ବୋହିନିଅନ୍ତି । ଏହି ପର୍ବ ସେଣ୍ଡାଇର ତନାବତ ପର୍ବ, ଆମୋରି ନେବୁତା ମାତସୁରି ପର୍ବ ଓ ୟମଗତର ୟମଗତ ହନ‌ଗସ ପର୍ବ ସ‌ହିତ ଟୋହୋକୁର ଏକ ମୂଖ୍ୟ ପର୍ବ ଭାବରେ ପାଳନ କରାଯାଏ । ଏହି ପର୍ବକୁ ଇମ୍ପୋର୍ଟାଣ୍ଟ ଟାଞ୍ଜିବ୍ଲ କଲଚରାଲ ପ୍ରପର୍ଟି ଅଫ ଜାପାନ   ଭାବରେ ୧୯୮୦ ମସିହାରେ ନାମକରଣ କରାଯାଇଥିଲେ । ଇତିହାସ ଗ୍ରୀଷ୍ମ କାଳରେ ରୋଗ ଓ ବୈରଭାବ ଦୂର କରିବା ପାଇଁ ନେବୁରି ନ‌ଗାସି ପର୍ବରୁ ଏହି ଅକିତା କାନ୍ତୋ ପର୍ବ ଆରମ୍ଭ ହୋଇଛି । ଏଡୋ ଯୁଗର ମଧ୍ୟ ଭାଗରରେ ଥିବା ହୋରେକି କାଳରୁ  (୧୭୫୧ -୧୭୬୪) ଏହି ପର୍ବ ପ୍ରତିଷ୍ଠିତ ହୋଇ ରହିଛି  । ୧୭୮୯ ମସିହାରେ ସୋଅନ ସୁମୁରା   ଲିଖିତ ସର୍ବ ପୁରାତନ ୟୁକି ନୋ ହୁରୁ ମିସି  (ରାସ୍ତା ଯେଉଁଠାରେ ବରଫପାତ ହୁଏ) ପୁସ୍ତକରେ ନେବୁରି ନ‌ଗାସି ବିଷୟ ଉଲ୍ଲେଖ ଅଛି  । ଏହି ପୁସ୍ତକରେ ନେବୁରି ନ‌ଗାସି ଚାନ୍ଦର ମାସ ୬ ଜୁଲାଇରେ ପାଳନ ହେଉଥିଲା ଓ ପାରମ୍ପରିକ ଅକିତା ଏହିଠାରୁ ଆରମ୍ଭ ହୋଇଥିଲା । ନେବୁରି ନ‌ଗାସି ପାଳନ କରାଯାଉଥିଲା ଏକ ବାର୍ଷିକ ଉତ୍ସବ ଭାବରେ ଭଳ ଫସଲ ପାଇବା ପାଇଁ ଓ କଳାତ୍ମକ ଅଭିବୃଦ୍ଧି ପାଇଁ । ଅକିତା ସ‌ହରରେ ଲୋକମାନେ ନେବୁରି ନ‌ଗାସି ସମୟରେ ଗଛ ଓ ବାଉଁଶ ଘାସ ସାହାଯ୍ୟରେ କାଗଜ ଉପରେ ସେମାନଙ୍କର ଇଚ୍ଛା ପ୍ରକାଶ କରୁଥିଲେ । ତାହାକୁ ଧରି ସେମାନେ ସ‌ହର ସାରା ବୁଲି ବୁଲି ଅବଶେଷରେ ପାଣିରେ ଭସେଇଦେଉଥିଲେ । ନେବୁରି ନ‌ଗାସିରେ ଲୋକମାନେ ମହମ ବତୀ ଓ ଲଣ୍ଠନ ବ୍ୟବ‌ହାର କଲେ । ଏହି ନେବୁରି ନ‌ଗାସିକୁ କାନ୍ତୋ କୁହାଗଲା । ୧୮୮୧ ମସିହାର ପ୍ରଥମେ ସରକାରୀ ସ୍ତରରେ ଏହି ପର୍ବକୁ ଟେଟସୁସାକୁ ଓକୁବୋ   ପାଳନ କରିଥିଲେ ଯେତେବେଳେ ଅକିତାକୁ ଆସୁଥିବା ସେ ସମ୍ରାଟ ମେଇଜିଙ୍କୁ କାନ୍ତୋଙ୍କ ମନୋରଞ୍ଜନ ନିମନ୍ତେ କାନ୍ତୋ ପ୍ରଦର୍ଶନ କରିବାକୁ ପରାମର୍ଶ ଦେଇଥିଲେ । ଉଲ୍ଲେଖନୀୟତା କାନ୍ତୋର ଆକ୍ଷରିକ ଅର୍ଥ ହେଉଛି  'ଗୋଟିଏ ବାଡ଼ିରେ ବନ୍ଧା ହୋଇଥିବା ଲଣ୍ଠନ'  ଯାହା ବାଉଁଶରୁ ତିଆରି ହୋଇଥାଏ ଓ କାଗଜ ତିଆରି ଲଣ୍ଠନ ଭୂସମାନ୍ତରାଳ ବାଡ଼ିରୁ ଝୁଲୁଥାଏ । କାନ୍ତୋ ଆବିଷ୍କାର ସମୟରେ ବଗିଚାରେ ଝୁଲଉଥିଲେ । ପରେ ଛୋଟ ବାଉଁସ ବାଡ଼ି ପରିବର୍ତ୍ତେ ଲମ୍ବା ବାଉଁସ ନିଆଗଲା ଓ ନିଆଅଣାକାରୀ ଲଣ୍ଠନ ତିଆରି କରି ନିଆଗଲା । କାନ୍ତୋର ଲମ୍ବା ବାଉଁସ ବାଡ଼ିକୁ  'ଓୟାତକେ'  କୁହାଯାଏ । କାନ୍ତୋ ପାଇଁ ବ୍ୟବ‌ହାର କରାଯାଉଥିବା ସମସ୍ତ ବାଉଁସ ଜାପାନରେ ପ୍ରସ୍ତୁତ କରାଯାଏ ଓ ତାହା ବେଶ ମୋଟା ଥାଏ । ଏହାର ମୋଟେଇ ଓ ଗଣ୍ଠିରୁ ଗଣ୍ଠି ପର୍ଯ୍ୟନ୍ତ ଲମ୍ବାର ମାପ ନିୟମ ଅନୁସାରେ ସଠିକ ଭାବରେ କରାଯାଏ । କାନ୍ତୋବା‌ହକମାନେ ଉପ‌ଯୁକ୍ତ ବାଉଁଶ ବାଛିବା ଦାୟିତ୍ୱରେ ଥାଆନ୍ତି । ଏକତ୍ରିତ ବାଉଁସକୁ ୟୋକିତାକେ କୁହାଯାଏ । ଏହି ୟୋକିତାକେରୁ ଲଣ୍ଠନ ଝୁଲାଯାଏ । ପ୍ରଦର୍ଶନ ସମୟରେ କାନ୍ତୋର ଉଚ୍ଚତା ବୃଦ୍ଧି ନିମନ୍ତେ ଅଧିକ ବାଉଁସ ଯୋଗ କରାଯାଏ ଓ ତାହାକୁ ସୁଗିତାକେ କୁହାଯାଏ ।
ଉମା ଚରଣ ମଲ୍ଲିକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଫୁଲବାଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୩,୯୦୦ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଜୟଶ୍ରୀ କହଁରଙ୍କୁ ୨,୮୫୮ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ବେଞ୍ଜୋକେନ, ବିକ୍ରୟ ନାମ ଓରାଜେଲ  , ହେଉଛି ଏକ ସ୍ଥାନୀୟ ନିଶ୍ଚେତକ । ଏହା ସାମାନ୍ୟ ଚର୍ମ ଆଘାତ, ଅର୍ଶ, ଏବଂ ଅକାଳ ବିର୍ଯ୍ୟ ନିର୍ଗତ ସମସ୍ୟାମାନଙ୍କରେରେ ଚର୍ମରେ ପ୍ରୟୋଗ କରାଯାଏ । ଏହା ପାଟି କିମ୍ବା କାନ ଯନ୍ତ୍ରଣା ମଧ୍ୟ ବ୍ୟବହାର କରାଯାଇପାରେ । ୨ ବର୍ଷରୁ କମ୍ ବୟସରେ ବ୍ୟବ‌ହାର ସୁପାରିଶ କରାଯାଏ ନାହିଁ ।  ସାଧାରଣତଃ ଭଲ ଭାବରେ ସହ୍ୟ କରାଯାଉଥିବାବେଳେ ମଧ୍ୟ ସ୍ପର୍ଶ ଡର୍ମାଟାଇଟସ ହୋଇପାରେ ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମେଥେମୋଗ୍ଲୋବିନେମିଆ, ବାତ ଏବଂ ଶ୍ୱାସକ୍ରିୟା ଅବସାଦ ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ସ୍ତନ୍ୟପାନ କରାଇବା କ୍ଷତିକାରକ ହେବାର ସମ୍ଭାବନା ନଥାଏ । ଏହା ଏକ ଇଷ୍ଟର୍  ବେଞ୍ଜୋକେନ ପ୍ରଥମେ ୧୮୯୦ ମସିହାରେ ଜର୍ମାନୀରେ ତିଆରି ହୋଇଥିଲା ଏବଂ ୧୯୦୨ ମସିହାରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା  ଏହା ଏକ ଜେନେରିକ୍ ଔଷଧ ଏବଂ କାଉଣ୍ଟର ଉପରେ ଉପଲବ୍ଧ । ଏହା ସାଧାରଣତ ଅନେକ ବ୍ରାଣ୍ଡ ନାମରେ ବିକ୍ରୟ । ଯୁକ୍ତରାଷ୍ଟ୍ରରେ ୨୮ ଗ୍ରାମର ୨୦% ଏକ ଟ୍ୟୁବର ୨୦୨୨ରେ ପ୍ରାୟ ୭ ଡଲାର୍ ଅଟେ।
ଫେବୃଆରୀ ୧୪ ତାରିଖକୁ ଭାଲେଣ୍ଟାଇନ ଦିବସ ଭାବେ ପାଳନ କରାଯାଏ । ବ୍ୟାପକ ଅର୍ଥରେ ପ୍ରେମର ପ୍ରତୀକ ରୂପେ ବିଚାର କରାଯାଉଥିବା ଭାଲେଣ୍ଟାଇନ ନାମକ ମହାପୁରୁଷଙ୍କ ନାମାନୁସାରେ ଏହା ନାମିତ । ଇତିହାସ ବିବାଦ ଆଧାର ବାହାର ତଥ୍ୟ  '   . ?
ମାଇଟ୍ରାଲ ସ୍ଟେନୋସିସ   ରୋଗ ହୃତ୍‌ପିଣ୍ଡରେ ହୁଏ ଓ ଏଥିରେ ମାଇଟ୍ରାଲ ଭଲ୍‌ଭ ସଂକୀର୍ଣ୍ଣ ହୋଇଯାଏ  ଏହାର ଆରମ୍ଭ ସାଧାରଣତଃ ଧୀରେ ଧୀରେ ହୋଇଥାଏ  ସବୁଠାରୁ ସାଧାରଣ ଲକ୍ଷଣ ହେଉଛି ଛୋଟ ଛୋଟ ନିଶ୍ୱାସ ପ୍ରଶ୍ୱାସ, ବିଶେଷତଃ ରାତିରେ କିମ୍ବା ଶୋଇବା ସମୟରେ ହୁଏ  ଅନ୍ୟାନ୍ୟ ଲକ୍ଷଣ ମଧ୍ୟରେ ଦୃତ ହୃଦ୍‌ଗତି, ଥକ୍କାପଣ, ଛାତି ଯନ୍ତ୍ରଣା, କାଶ ହୋଇ ରକ୍ତ ପଡ଼ିବା ଏବଂ ଫୁଲା ଅନ୍ତର୍ଭୁକ୍ତ ହୋଇପାରେ  ଜଟିଳତା ମଧ୍ୟରେ ଫୁସଫୁସ ଉଚ୍ଚ ରକ୍ତଚାପ, ଆଟ୍ରିଆଲ୍ ଫିବ୍ରିଲେସନ୍ ଏବଂ ହୃଦଘାତ ଅନ୍ତର୍ଭୁକ୍ତ ହୋଇପାରେ  ଏହା ସାଧାରଣଃ ରିମାଟିକ୍ ହୃଦ୍ ରୋଗ  /   ଯୋଗୁ ହୁଏ  ଅନ୍ୟାନ୍ୟ କାରଣଗୁଡ଼ିକ ମଧ୍ୟରେ ମିତ୍ରାଲ୍ ଭାଲ୍‌ଭ କ୍ୟାଲସିଫିକେସନ, ଜନ୍ମଗତ ହୃଦ୍ ରୋଗ, କାର୍ସିନଏଡ୍ ସିଣ୍ଡ୍ରୋମ, ଲୁପସ୍ ଏବଂ ଫାବ୍ରି ରୋଗ ଅନ୍ତର୍ଭୁକ୍ତ  ସାଧାରଣତଃ ମାଇଟ୍ରାଲ ଭଲ୍‌ଭର ରନ୍ଧ୍ର ପ୍ରାୟ ୫ ସେମି୨  ଦୁଇ ୨ ସେମି୨ରୁ କମ୍ ଆକାର ଥିବା ଭଲଭ୍ ମାଧ୍ୟମରେ ରକ୍ତ ପ୍ରବାହରେ ବାଧା ସୃଷ୍ଟି ହୁଏ  ଡାଇଷ୍ଟୋଲିକ୍ ମର୍‌ମର୍ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଏବଂ ହୃତ୍‌ପିଣ୍ଡର ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ କରାଯାଇପାରେ  ଏହି ରୋଗର ପ୍ରତିଷେଧ ନିମନ୍ତେ ଷ୍ଟ୍ରେପ୍ ଗଳା ଥିବା ଲୋକଙ୍କୁ ଆଣ୍ଟିବାୟୋଟିକ୍ ସହିତ ଚିକିତ୍ସା କରାଯାଏ  ଅନ୍ୟାନ୍ୟ ଚିକିତ୍ସା ମଧ୍ୟରେ ଔଷଧ, ପର୍କ୍ୟୁଟାନିଅସ୍ ମାଇଟ୍ରାଲ୍ ଭାଲ୍ଭୁଲୋପ୍ଲାଷ୍ଟି କିମ୍ବା ମିତ୍ରାଲ୍ ଭଲଭ୍ ରିପ୍ଲେସମେଣ୍ଟ ଅନ୍ତର୍ଭୁକ୍ତ ହୋଇପାରେ  ଔଷଧ ମଧ୍ୟରେ ଫୁରୋସେମାଇଡ୍, ବିଟା-ବ୍ଲକର୍ , କିମ୍ବା କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ ଅନ୍ତର୍ଭୁକ୍ତ ହୋଇପାରେ  ଅସ୍ତ୍ରୋପଚାର ଫଳାଫଳ ଉତ୍ତମ ହୁଏ  ମିତ୍ରାଲ୍ ଷ୍ଟେନୋସିସ୍ ଏକ ଅପେକ୍ଷାକୃତ ସାଧାରଣ ରୋଗ ଅଟେ  ରିଉମାଟିଜ୍ମ ହେତୁ ପୁରୁଷଙ୍କ ଅପେକ୍ଷା ମହିଳାମାନଙ୍କଠାରେ ଅଧିକ ଦେଖାଯାଏ ଏବଂ ସାଧାରଣଃ ୩୦ରୁ ୪0 ଦଶକ ମଧ୍ୟରେ ଆରମ୍ଭ ହୁଏ  ଏହି ରୋଗୀର ମୃତ୍ୟୁ ପରେ ଶବ ବ୍ୟବଚ୍ଛେଦର ବର୍ଣ୍ଣନା ଅତି କମରେ ୧୬୬୮ରେ ଜନ୍ ମାୟୋଙ୍କଦ୍ୱାରା କରାଯାଇଥିଲା  ୧୮୦୬ ମସିହାରେ ଜିନ-ନିକୋଲାସ କରଭିସାର୍ଟଙ୍କଦ୍ୱାରା ରୋଗର ଅବସ୍ଥା ପ୍ରଥମେ ବର୍ଣ୍ଣନା କରାଯାଇଥିଲା।
ସାରେ ଜହାଁ ସେ ଅଚ୍ଛା କିମ୍ବା ତରାନା-ଇ-ହିନ୍ଦୀ;  (ଉର୍ଦ୍ଦୁ ଭାଷା: ; )ରେ ଲେଖାଯାଇଥିବା ଏକ ଦେଶପ୍ରେମୀ ଗଜଲ ଯାହା ଭାରତୀୟ ସ୍ୱାଧୀନତା ସଂଗ୍ରାମ ସମୟରେ ବ୍ରିଟିଶ ଶାସନ ବିରୋଧର ପ୍ରତୀକ ପାଲଟିଛି ଏବଂ ଯାହା ଏବେବି ଭାରତରେ ଦେଶଭକ୍ତି ଗୀତ ଭାବରେ ବୋଲା ଯାଏ  । ମହମ୍ମଦ ଇକବାଲଙ୍କ ପ୍ରସିଦ୍ଧ ରଚନା  ସାରେ ଜହାଁ ସେ ଅଚ୍ଛା  ଗୀତକୁ ଅନୌପଚାରିକ ଭାବେ ଭାରତର ଜାତୀୟ ସଂଗୀତର ମାନ୍ୟତା ମିଳିଛି । ଏହି କବିତାଟି ୧୬ ଅଗଷ୍ଟ ୧୯୦୪ ମସିହାରେ ସାପ୍ତାହିକ ପତ୍ରିକାରେ ପ୍ରକାଶିତ ହୋଇଥିଲା ଏବଂ ସର୍ବପ୍ରଥମେ ମହମ୍ମଦ ଇକବାଲ ସରକାରୀ କଲେଜ ଲାହୋରରେ ପଢ଼ି ଶୁଣାଇଥିଲେ । ଏହା ଭାରତୀୟ ସ୍ୱାଧୀନତା ସଂଗ୍ରାମରେ ଜନ ଜାଗରଣ ସୃଷ୍ଟି କରିବାରେ ଅଦ୍ୱିତୀୟ ଭୂମିକା ଗ୍ରହଣ କରିଥିଲା । ବର୍ତ୍ତମାନର ବଙ୍ଗଳାଦେଶ, ଭାରତ ଏବଂ ପାକିସ୍ତାନ ପାଇଁ ଲିଖିତ ଏହି ଗଜଲ ପରେ ୧୯୨୪ ମସିହାରେ ଉର୍ଦ୍ଦୁ ପୁସ୍ତକ ବାଙ୍ଗ-ଇ-ଦାରେ ପ୍ରକାଶିତ ହୋଇଥିଲା । ସାରେ ଜହାଁ ସେ ଅଚ୍ଛା ବହୁତ ଲୋକପ୍ରିୟ ହୋଇଥିଲେ ମଧ୍ୟ କେବଳ ଭାରତରେ ଏକ ସଂକ୍ଷିପ୍ତ ସଂସ୍କରଣ ଭାବରେ ପ୍ରାୟତଃ ବୋଲାଯାଏ । କବିତାର ପାଠ ଦେବନାଗରୀ ସ୍କ୍ରିପ୍ଟରେ ପାଠ ଭାରତରେ କବିତାର ପାଠ ପ୍ରାୟତଃ ହିନ୍ଦୀର ଦେବନାଗରୀ ସ୍କ୍ରିପ୍ଟରେ ଅନୁବାଦ କରାଯାଇଥାଏ । ରଚନା ଇକବାଲ ସେତେବେଳେ ଲାହୋରର ସରକାରୀ ମହାବିଦ୍ୟାଳୟରେ ଅଧ୍ୟାପକ ଥିଲେ ଏବଂ ଏକ କାର୍ଯ୍ୟକ୍ରମରେ ଅଧ୍ୟକ୍ଷତା କରିବା ପାଇଁ ଲାଲା ହର ଦୟାଲ ନାମକ ଜଣେ ଛାତ୍ର ତାଙ୍କୁ ନିମନ୍ତ୍ରଣ କରିଥିଲେ । ଇକବାଲ ଏକ ଭାଷଣ ଦେବା ପରିବର୍ତ୍ତେ  "ସାରେ ଜହାଁ ସେ ଅଚ୍ଛା"  ଗୀତ ଗାଇଥିଲେ । ଏହି ଗୀତଟି ହିନ୍ଦୁସ୍ତାନର ଭୂମିରେ ଆକାଂକ୍ଷା ଏବଂ ସଂଲଗ୍ନ କରିବା ସହିତ  "ସାଂସ୍କୃତିକ ସ୍ମୃତି"  ପ୍ରକାଶ କରିଥିଲା । ୧୯୦୫ ମସିହାରେ, ୨୭ ବର୍ଷୀୟ ଇକବାଲ ଉପମହାଦେଶର ଭବିଷ୍ୟତ ସମାଜକୁ ଉଭୟ ବହୁଳବାଦୀ ତଥା ମିଶ୍ରିତ ହିନ୍ଦୁ-ମୁସଲମାନ ସଂସ୍କୃତି ଭାବରେ ଦେଖୁଥିଲେ ପରେ ଇକବାଲ ତିନି ବର୍ଷ ପାଇଁ ୟୁରୋପ ଯାଇ ଇସଲାମର ଏକ ଧାର୍ମିକ ମାର୍ଗଦର୍ଶକ ଭାବରେ କାର୍ଯ୍ୟ ଜାରି ରଖିଥିଲେ। ଭାରତରେ ଲୋକପ୍ରିୟତା ପ୍ରାୟ ଏକ ଶତାବ୍ଦୀ ଧରି ସାରେ ଜହାଁ ସେ ଅଚ୍ଛା ଭାରତରେ ଲୋକପ୍ରିୟ ହୋଇଆସିଛି । କୁହାଯାଏ ଯେ ୧୯୩୦ ଦଶକରେ ମହାତ୍ମା ଗାନ୍ଧୀ ପୁଣେର ୟେରବଦା ଜେଲର କାରାଗାରରେ ଥିବାବେଳେ, ସେ ଏହାକୁ ଶହେରୁ ଅଧିକ ଥର ଗାଇଥିଲେ । ଭାରତର ପୂର୍ବତନ ପ୍ରଧାନମନ୍ତ୍ରୀ ମନମୋହନ ସିଂହ ପ୍ରଧାନମନ୍ତ୍ରୀ ହେବା ପରେ ତାଙ୍କର ପ୍ରଥମ ସାମ୍ବାଦିକ ସମ୍ମିଳନୀରେ ଏହି କବିତାର ଉଦ୍ଧୃତ କରିଛନ୍ତି । ଏହି ଗୀତଟି ଭାରତର ବିଦ୍ୟାଳୟରେ ଦେଶପ୍ରେମୀ ଗୀତ ଭାବରେ ଲୋକପ୍ରିୟ ଅଟେ, ଯାହାକୁ ସକାଳ ସଭା ସମୟରେ ଗାନ କରାଯାଏ ଏବଂ ସର୍ବସାଧାରଣ କାର୍ଯ୍ୟକ୍ରମ ତଥା ପ୍ୟାରେଡ଼ ସମୟରେ ବୋଲାଯାଏ । ୧୯୮୪ ମସିହାରେ, ଯେତେବେଳେ ତତ୍କାଳୀନ ପ୍ରଧାନମନ୍ତ୍ରୀ ଇନ୍ଦିରା ଗାନ୍ଧୀ ଭାରତର ପ୍ରଥମ ମହାକାଶଚାରୀ ରାକେଶ ଶର୍ମାଙ୍କୁ ପଚାରିଥିଲେ ଯେ ମହାକାଶରୁ ଭାରତ କିପରି ଦେଖାଯାଉଛି, ରାକେଶ ଶର୍ମା ଏହି ଗୀତର ପ୍ରଥମ ଧାଡି ପଢ଼ି ଉତ୍ତର ଦେଇଥିଲେ ।
ମହୁ ମହୁମାଛି ଏବଂ ତା ' ସମ୍ବନ୍ଧିତ କିଛି ପୋକମାନଙ୍କଦ୍ୱାରା ତିଆରି ଏକ ତରଳ ଓ ଅଠାଳିଆ ମିଠା ଖାଦ୍ୟପଦାର୍ଥ । ମହୁମାଛି ଗଛର ଝରୁଥିବା ମିଠାଜାତୀୟ କ୍ଷରଣ  (ଫୁଲର ମିଠା ରସ) କିମ୍ବା ଅନ୍ୟ କୀଟମାନଙ୍କର ମିଠା କ୍ଷରଣ  (ଯଥା ହନିଡିଓ)କୁ ସଂଗ୍ରହ କରି ରିଗର୍ଗିଟେସନ ଓ ଏନଜାଇମ ପ୍ରକ୍ରିୟାଦ୍ୱାରା ମହୁ ତିଆରି କରନ୍ତି  । ମହୁମାଛି ମହୁଫେଣା ଭିତରେ ମହୁ ସଂରକ୍ଷଣ କରିଥାଏ । ମହୁମାଛିଦ୍ୱାରା  ଜାତି   ଉତ୍ପାଦିତ ମହୁ ବିଭିନ୍ନ ପ୍ରକାରର ବିଶ୍ୱବ୍ୟାପୀ ବାଣିଜ୍ୟିକ ଉତ୍ପାଦନ ଏବଂ ମଣିଷମାନଙ୍କଦ୍ୱାରା ବ୍ୟବହାର କାରଣରୁ ବ୍ୟାପକ ଭାବେ ଜଣାଶୁଣା । ବଣୁଆ ମହୁମାଛି କଲୋନୀରୁ କିମ୍ବା ଘରୋଇ ମହୁମାଛିର ସଂଗ୍ରହ କରାଯାଉଥିବା ପ୍ରକ୍ରିୟା ମହୁଚାଷ ଭାବେ ଜଣାଶୁଣା ।
ସାମଗ୍ରୀ ମଇଦା - ୧/୨ କପ୍ ଅଟା - ୧/୨ କପ୍ ଖାଇବା ସୋଡା - ୧/୨ ଚାମଚ ଲୁଣ ଉଷୁମ କ୍ଷୀର - ଅଟା ଗୁନ୍ଥିବା ପାଇଁ ଅଣ୍ଡା - ୪ଟି କାକୁଡି - ୧ଟି (ଭଲରେ କଟା ହୋଇଥିବା) ପିଆଜ - ୨ଟି (ଭଲରେ କଟା ହୋଇଥିବା) ଲଙ୍କା - ୨ଟି ଲଙ୍କା ଗୁଣ୍ଡ - ୧ ଚାମଚ ଭେଜିଟେବଲ ତେଲ ଟମାଟୋ ସସ୍ ଚିଲି ସସ୍ ଲେମ୍ବୁ ରସ ପ୍ରଣାଳୀ ପ୍ରଥମେ ଅଟାକୁ ଭଲ ଭାବରେ ଚକଟି ୧୫ ମିନିଟ ପର୍ଯନ୍ତ ଢାଙ୍କି କରି ରଖି ଦିଅନ୍ତୁ । ୧୫ ମିନିଟ ପରେ ଅଟାରୁ ୪ଟି ଗୁଳା ବନାନ୍ତୁ। ଏବେ ସେହି ଗୁଳାରୁ ମଧ୍ୟମ ଆକାରର ରୁଟି ପ୍ରସ୍ତୁତ କରନ୍ତୁ । ଏବେ ଏହାକୁ ଗରମ ତାୱାରେ ହାଲୁକା ସେକନ୍ତୁ ଏବଂ ପାତ୍ରରେ ରଖି ଦିଅନ୍ତୁ। ଏହାପରେ ଏକ ପାତ୍ରରେ ଅଣ୍ଡା ଏବଂ ଲୁଣ ନେଇ ଫେଣ୍ଟନ୍ତୁ। ତାୱାରେ ତେଲ ଗରମ କରି ଫେଣ୍ଟା ହୋଇଥିବା ଅଣ୍ଡାକୁ ପକାଇ ଖେଳାଇ ଦିଅନ୍ତୁ। ୩୦ ସେକେଣ୍ଡ ପରେ ତାୱାରେ ଥିବା ଅଣ୍ଡା ଉପରେ ପୂର୍ବରୁ ସେକା ହୋଇଥିବା ରୁଟି ପକାଇ ଦବାନ୍ତୁ ଯେପରିକି ଅଣ୍ଡା ସ‌ହିତ ରୁଟି ଭଲରେ ଲାଗିଯିବ। ଏହାପରେ ଓଲଟା କରି ପୁଣି ସେକନ୍ତୁ। ଅଣ୍ଡା ଭଲ ଭାବରେ ସେକି ହୋଇଗଲା ପରେ ପ୍ଲେଟରେ କାଢିଆଣନ୍ତୁ । ଫ୍ରାଅ ହୋଇଥିବା ପରଟା ଉପରେ ଲେମ୍ବୁ ରସ ଛିଞ୍ଚନ୍ତୁ,ପରେ କଟା କାକଡି,ପିଆଜ,ଲଙ୍କା,ଟମାଟୋ ସସ୍ ଏବଂ ଚିଲି ସସ୍ ପକାନ୍ତୁ। ପରଟାକୁ ରୋଲ୍ କରି ତା ଉପରେ କାଗଜ ଗୁଡାଇ ଅଣ୍ଡାରୋଲ ପରସନ୍ତୁ।
ଲୋହା, ନାନ୍ଦେଡ଼ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ନନ୍ଦେଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲୋହା, ନାନ୍ଦେଡ଼ ସହରର ମୋଟ ଜନସଂଖ୍ୟା ୨୦୧୩୫ ଅଟେ । ସେଥି ମଧ୍ୟରୁ ୫୧.୫୯% ଜଣ ପରୁଷ ହୋଇଥିବା ବେଳେ ୪୮.୪୧% ଜଣ ନାରୀ ଅଟନ୍ତି । ଲୋହା, ନାନ୍ଦେଡ଼ର ସାକ୍ଷରତା ହାର ୬୫.୩୨% ଅଟେ । ଏହା ଜାତୀୟ ହାରଠାରୁ ୦.୪୮% ପ୍ରତିଶତ କମ ଅଟେ । ସେଥିରୁ ୩୮.୫୭% ପ୍ରତିଶତ ପୁରୁଷ ଓ ୨୬.୭୫% ନାରୀ ଅଟନ୍ତି । ୧୫.୭୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଲୋହା, ନାନ୍ଦେଡ଼ର ସରକାରୀ ଭାଷା ଅଟେ ।
ବକ୍ସରସ ଅସ୍ଥି ଭଗ୍ନ    '   ନାମ ଦିଆଯାଏ ଯେତେବେଳେ ନ‌କ୍ଲର   ପଞ୍ଚମ ମେଟାକାର୍ପାଲ   ଅସ୍ଥି ଭାଙ୍ଗିଯାଏ   । ଚତୁର୍ଥ ମେଟାକାର୍ପାଲ ଅସ୍ଥି ଭାଙ୍ଗିଗଲେ ମଧ୍ୟ ଏହି ନାମ ଦିଆଯାଏ । ଯନ୍ତ୍ରଣା, ଦବିଯାଇଥିବା ନ‌କ୍ଲ ଲକ୍ଷଣ ଦେଖି ଏହି ଭଙ୍ଗା ନିର୍ଣ୍ଣୟ କରାଯାଏ । ହାତ ମୁଠା   କରି ଆଘାତ କଲେ ଏହି ଭଙ୍ଗା ହୁଏ । ନ‌କ୍ଲଟି ପାପୁଲି ଆଡ଼କୁ ବଙ୍କା ହୋଇଯାଏ । ଲକ୍ଷଣ ଦେଖି ଏହି ଭଙ୍ଗା ଥିବା ସନ୍ଦେହ କରାଯାଏ ଓ ଏକ୍ସ-ରେ ବା ରଞ୍ଜନରଶ୍ମି ଚିତ୍ର ଦେଖି ନିଶ୍ଚିତ କରାଯାଏ । ସତୁରି ଡିଗ୍ରୀରୁ କମ ବଙ୍କା ଥିଲେ ବୁଡି ଟେପିଙ୍ଗ   ଓ ଟେନସର ବ୍ୟାଣ୍ଡେଜର   ଫଳାଫଳ ଓ ସ୍ପ୍ଲିଣ୍ଟ   ଫଳାଫଳ ପ୍ରାୟ ସମାନ ଦେଖାଯାଏ । ସତୁରି ଡିଗ୍ରୀରୁ ଅଧିକ ବଙ୍କା ଥିଲେ ଓ ଆଙ୍ଗୁଠି ବଙ୍କା ହୋଇଯାଇଥିଲେ ରିଡକସନ ଓ ସ୍ପ୍ଲିଣ୍ଟିଙ୍ଗ ଆବଶ୍ୟକ ହୁଏ । ହାତରେ ହେଉଥିବା ହାଡ଼ ଭଙ୍ଗାର   ୨୦% ଏହି ଭଙ୍ଗା ଥାଏ । ମହିଳାଙ୍କ ଅପେକ୍ଷା ପୁରୁଷଙ୍କର ଅଧିକ ଏହି ଭଙ୍ଗା ହୁଏ । ସ୍ୱଳ୍ପ କାଳୀନ ଓ ଦୀର୍ଘ କାଳୀନ ଚିକିତ୍ସାର ଫଳାଫଳ ଉତ୍ତମ ହୁଏ । ନ‌କ୍ଲଟି ସାମାନ୍ୟ ବଙ୍କା ରହିଯାଏ ।
ସୁଧାରାଣୀ ଜେନା  ୬ ଫେବୃଆରୀ ୧୯୪୨   ୨୨ ଅଗଷ୍ଟ ୨୦୨୩  ଜଣେ ଓଡ଼ିଆ ଅଭିନେତ୍ରୀ ଥିଲେ । ୧୯୬୧ ମସିହାରେ ଓଡ଼ିଆ କଥାଚିତ୍ର ପରିଣାମ ଜରିଆରେ ସେ ଅଭିନୟ କରିବା ଆରମ୍ଭ କରିଥିଲେ ଏବଂ ୧୯୭୬ ମସିହାରୁ ୧୯୯୪ ଯାଏଁ କଥାଚିତ୍ର ଜଗତରେ ସକ୍ରିୟ ଥିଲେ । ଜନ୍ମ, ପରିବା ଓ ଶିକ୍ଷା ୧୯୪୨ ମସିହାର ଫେବୃଆରୀ ୬ ତାରିଖରେ ସେ ଜନ୍ମଗ୍ରହଣ କରିଥିଲେ । ବୃତ୍ତିଗତ ପେଶାରେ ସେ ଜଣେ ସ୍ତ୍ରୀ ଓ ପ୍ରସୁତି ବିଭାଗର ଡାକ୍ତର ଥିଲେ । ଅଭିନୟ ଜୀବନ ୧୯୬୧ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲା । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ପରିଣାମ । ଏହି କଥାଚିତ୍ରଟିର ତାଙ୍କ ନିଜ ନାମ ପରିବର୍ତ୍ତେ ତାଙ୍କୁ ଗୀତିସୁଧା ନାମରେ ନାମିତ କରାଯାଇଥିଲା । ଏହା ପରେ ଅଭିନୟ ଜଗତରୁ ଦୂରେଇ ଯାଇଥିଲେ ଏବଂ ପୁଣି ଥରେ ୧୯୭୬ ମସିହାରେ ପ୍ରଥମ ରଙ୍ଗୀନ ଓଡ଼ିଆ କଥାଚିତ୍ର ଗପ ହେଲେବି ସତ ଜରିଆରେ ଅଭିନୟ ଜଗତକୁ ଫେରିଥିଲେ । ସେ ରାମ ବଳରାମ, କାବେରୀ, ଝିଅଟି ସୀତା ପରି, ଶଙ୍ଖ ମହୁରୀ, ଟୋପାଏ ସିନ୍ଦୂର ଦି ପଟ ଶଙ୍ଖା, ଭାଗ୍ୟ ହାତେ ଡୋରି, ଗଢ଼ି ଜାଣିଲେ ଘର ସୁନ୍ଦର ଆଦି କଥାଚିତ୍ରରେ ଅଭିନୟ କରିଥିଲେ । ମେଡିକାଲ କଲଜରେ ପଢ଼ିବା ସମୟରେ ସେ ଚାରି ବର୍ଷ ଧରି ନାଟକରରେ ଶ୍ରେଷ୍ଠ ଅଭିନେତ୍ରୀ ଭାବରେ ମିହିର ମୁଖାର୍ଜୀ ସ୍ମୃତି ପୁରସ୍କାର ପାଇଥିଲେ । ଅଭିନୀତ କଥାଚିତ୍ର ମୃତ୍ୟୁ ସୁଧାରାଣୀ ୨୦୨୩ ମସିହାର ଅଗଷ୍ଟ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।
ଲୋଇସିଂହା  (କ୍ରମିକ ସଂଖ୍ୟା: ୬୬) ବଲାଙ୍ଗୀର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଲୋଇସିଂହା ବ୍ଳକ, ଆଗଲପୁର ବ୍ଳକ ଓ ପୁଇଁତଳା ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଯୋଗେନ୍ଦ୍ର ବେହେରା ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପାଣ୍ଡବ ଚନ୍ଦ୍ର କୁମ୍ଭାରଙ୍କଠାରୁ ୨୨୮୫୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: ୨୦୧୯:  (୧୧୦): ମୁକେଶ ମହାଲିଙ୍ଗ  (ଭାଜପା) ୨୦୧୪:  (୬୬): ଯୋଗେନ୍ଦ୍ର ବେହେରା  (ବିଜଦ) ୨୦୦୯:  (୬୬): ରମାକାନ୍ତ ସେଠ  (ବିଜଦ) ୨୦୦୪:  (୧୧୦): ନରସିଂହ ମିଶ୍ର  (କଂଗ୍ରେସ) ୨୦୦୦:  (୧୧୦): ବାଳଗୋପାଳ ମିଶ୍ର  (ଭାଜପା) ୧୯୯୫:  (୧୧୦): ବାଳଗୋପାଳ ମିଶ୍ର  (ସ୍ୱାଧୀନ) ୧୯୯୦:  (୧୧୦): ନରସିଂହ ମିଶ୍ର  (ଜନତା ଦଳ) ୧୯୮୫:  (୧୧୦): ବାଳଗୋପାଳ ମିଶ୍ର  (ସ୍ୱାଧୀନ) ୧୯୮୦:  (୧୧୦): ବାଳଗୋପାଳ ମିଶ୍ର  (ସ୍ୱାଧୀନ) ୧୯୭୭:  (୧୧୦): ରାମ ପ୍ରସାଦ ମିଶ୍ର  (ଜନତା) ୧୯୭୪:  (୧୧୦): ଅନଙ୍ଗ ଉଦୟ ସିଂହ ଦେଓ  (ସ୍ୱତନ୍ତ୍ର) ୧୯୭୧:  (୧୦୪): ନନ୍ଦ କିଶୋର ମିଶ୍ର  (ସ୍ୱତନ୍ତ୍ର) ୧୯୬୭:  (୧୦୪): ନନ୍ଦ କିଶୋର ମିଶ୍ର  (ସ୍ୱତନ୍ତ୍ର) ୧୯୬୧:  (୪୫): ରାମ ପ୍ରସାଦ ମିଶ୍ର  (ଗଣ ପରିଷଦ) ୧୯୫୭:  (୩୨): ରାମ ପ୍ରସାଦ ମିଶ୍ର  (ଗଣ ପରିଷଦ) ୨୦୦୯ ନିର୍ବାଚନ ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରମାକାନ୍ତ ସେଠ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପାଣ୍ଡବ ଚନ୍ଦ୍ର କୁମ୍ଭାରଙ୍କଠାରୁ ୪,୦୯୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ  ।
ଲଳିତ ମୋହନ ମହାନ୍ତି  (୮ ଜୁନ ୧୯୩୭ - ୧୧ ଜୁନ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିର ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଲଳିତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ମ୍ବା ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଲଳିତ ମୋହନ ମହାନ୍ତି ୧୯୩୭ ମସିହାର ଜୁନ ମାସ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜ କିଶୋର ମହାନ୍ତି ଏବଂ ପତ୍ନୀଙ୍କ ନାମ ଇନ୍ଦିରା ମହାନ୍ତି । ଲଳିତଙ୍କ ପେଶାରେ ଜଣେ ଡାକ୍ତର ଥିଲେ । ରାଜନୈତିକ ଜୀବନ ଲଳିତ ମୋହନ ମହାନ୍ତି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଲଳିତ ମାନସିଂହ ୨୦୦୦ ମସିହାର ଜୁନ ମାସ ୧୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।
ୱିକି ଆର୍ଟ  (ପୂର୍ବତନ ୱିକି ପେନ୍ଟିଂ ) ଏକ ଅନ ଲାଇନ ବ୍ୟବାହାରକାରୀଙ୍କଦ୍ୱାରା ସମ୍ପାଦିତ ହେଇପାରୁଥିବା ଦ୍ରଷ୍ଟବ୍ୟ ଆର୍ଟ ଜ୍ଞାନକୋଷ  । ଏହାର 2013 ମସିହାର ବିତ୍ତୀୟ ରିପୋର୍ଟ ଅନୁସାରେ ଏହି ସାଇଟ 2013 ରୁ ଅନ ଲାଇନ ରହିଛି । ସେଥିରେ ଜୁନ 2012 ସୁଦ୍ଧା 75,000 ପେଣ୍ଟିଂ ରହିଥିବାର ପ୍ରକାଶ । 2013 ଫେବ୍ରୁୟାରୀ ସୁଦ୍ଧା ଏହି ସାଇଟର କାର୍ଯ୍ୟକାରିତା ଆହୁରି ଗଠନମୂଳକ ସ୍ତରରେ ଥିଲା । ଏହି ସାଇଟର ଉନ୍ନୟନକାରୀମାନେ ଉକ୍ରେନରେ ଅବସ୍ଥିତ ।
ଜାତୀୟ ପ୍ରଦୂଷଣ ନିବାରଣ ଦିବସ ଭାରତରେ ପ୍ରତିବର୍ଷ ଡିସେମ୍ବର ୨ ତାରିଖରେ ପାଳନ କରାଯାଏ । ଭୋପାଳ ଗ୍ୟାସ ବିପର୍ଯ୍ୟୟରେ ପ୍ରାଣ ହରାଇଥିବା ଲୋକଙ୍କ ସ୍ମୃତିରେ ଏହି ଦିନ ପାଳନ କରାଯାଏ । ୧୯୮୪ ମସିହାରେ ଡିସେମ୍ବର ୨ ୩ ତାରିଖ ରାତିରେ ଭୋପାଳ ଗ୍ୟାସ ଦୁର୍ଘଟଣା ଘଟିଥିଲା । ବିଷାକ୍ତ ଗ୍ୟାସ୍ ମିଥାଇଲ୍ ଆଇସୋସିଆନେଟ୍   କାରଣରୁ ଅନେକ ଲୋକଙ୍କର ମୃତ୍ୟୁ ହୋଇଥିଲା । ଭୋପାଳ ଗ୍ୟାସ ଦୁର୍ଘଟଣାକୁ ସବୁଠୁ ବଡ଼ ଶିଳ୍ପ ପ୍ରଦୂଷଣ ବିପର୍ଯ୍ୟୟ ଭାବରେ ବିବେଚନା କରାଯାଏ । ଦିନର ଉଦ୍ଦେଶ୍ୟ ଶିଳ୍ପ ବିପର୍ଯ୍ୟୟର ପରିଚାଳନା ଏବଂ ନିୟନ୍ତ୍ରଣ ଉପରେ ସଚେତନତା ସୃଷ୍ଟି କରିବା । ଶିଳ୍ପ ପ୍ରକ୍ରିୟା କିମ୍ବା ମାନବ ଅବହେଳାଦ୍ୱାରା ଉତ୍ପାଦିତ ପ୍ରଦୂଷଣକୁ ରୋକିବା ପାଇଁ କାର୍ଯ୍ୟ କରିବା । ପ୍ରଦୂଷଣ ନିୟନ୍ତ୍ରଣ କାର୍ଯ୍ୟର ମହତ୍ତ୍ୱ ବିଷୟରେ ଲୋକ ତଥା ଶିଳ୍ପସଂସ୍ଥାମାନଙ୍କୁ ସଚେତନ କରାଇବା ।
ରୁଦ୍ର ପ୍ରତାପ ମହାରଥୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୨୧ ମସିହାରେ ପିପିଲି ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ରୁଦ୍ର ପ୍ରତାପ ମହାରଥୀଙ୍କ ବାପାଙ୍କ ନାମ ପ୍ରଦୀପ ମହାରଥୀ, ଯିଏକି ଜଣେ ରାଜନେତା ଥିଲେ ଏବଂ ଓଡ଼ିଶା ବିଧାନ ସଭାରେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ଓ ତାଙ୍କ ମାଆଙ୍କ ନାମ ପ୍ରତିଭା ମିଶ୍ର ଏବଂ ତାଙ୍କ ପତ୍ନୀଙ୍କ ନାମ ଜାଗୃତି ପଣ୍ଡା । ରାଜନୈତିକ ଜୀବନ ରୁଦ୍ର ପ୍ରତାପ ମହାରଥୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୦ ମସିହାରେ ତାଙ୍କ ବାପା ପ୍ରଦୀପ ମହାରଥୀଙ୍କ ମୃତ୍ୟୁ ପରେ ସେ ରାଜନୀତିରେ ସକ୍ରିୟ ହୋଇଥିଲେ ଏବଂ ବିଜୁ ଜନତା ଦଳରେ ଯୋଗ ଦେଇଥିଲେ । ପ୍ରଦୀପ ମହାରଥୀଙ୍କ ମୃତ୍ୟୁ ଯୋଗୁଁ ସେ ବିଧାୟକ ଥିବା ପିପିଲି ବିଧାନ ସଭା ନିର୍ବାଚନ ମଣ୍ଡଳୀର ବିଧାୟକ ପଦ ଖାଲି ପଡ଼ିଥିଲା, ତେଣୁ ୨୦୨୧ରେ ହୋଇଥବା ଉପ-ନିର୍ବାଚନରେ ରୁଦ୍ର ବିଜୁ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୯୬,୯୭୨ ଖଣ୍ଡ ଭୋଟ୍ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ଆଶ୍ରିତ ପଟ୍ଟନାୟକଙ୍କୁ ୨୦,୯୧୬ ଖଣ୍ଡ ଭୋଟ୍‌ରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ପିପିଲି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୪,୧୪୮ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଆଶ୍ରିତ ପଟ୍ଟନାୟକଙ୍କ ଠାରୁ ୧୫,୧୬୨ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ପଶୁପତି   ;       ଜଣେ ହିନ୍ଦୁ ଦେବତା ଓ ପଶୁମାନଙ୍କର ପ୍ରଭୁ ରୂପେ ଶିବଙ୍କ ଅବତାର । ଭାରତ ଓ ନେପାଳରେ ପଶୁପତି ପୂଜା ପାଆନ୍ତି । ନେପାଳର ଜାତୀୟ ଦେବତା ପଶୁପତି । ଇତିହାସ ଭାରତୀୟ ଉପତ୍ୟକା ସଭ୍ୟତାରୁ , ୩୩୦୦ ବିସିଇରୁ ୧୩୦୦ ବିସିଇ  ପଶୁପତି ଆସିଥିବା ଦାବି କରାଯାଏ । ପଶୁପତିଙ୍କ ମୋହର  ରେ ଥିବା ଶିବ ଚିତ୍ର ଏହାକୁ ପ୍ରତିନିଧିତ୍ୱ କରୁଛି । ଶବ୍ଦ ସୃଷ୍ଟି ପଶୁପତି ବା ପଶୁପତିନାଥ ଅର୍ଥ ପଶୁମାନଙ୍କର ଭଗବାନ । ଏହା ବେଦ ସମୟରୁ ରୁଦ୍ର ନାମର ବିବରଣ ଥିଲା । ଏହା ଅଧୁନା ଶିବଙ୍କୁ ବୁଝାଏ । ଦେବତା ହିନ୍ଦୁ ତ୍ରିମୂର୍ତ୍ତି   ମଧ୍ୟରୁ ଶିବଙ୍କ ଏକ ଅବତାର ହେଉଛି ପଶୁପତିନାଥ । ଶକ୍ତିଙ୍କର ସେ ଅର୍ଦ୍ଧାଙ୍ଗ । ପଶୁପତିନାଥଙ୍କର ପାଞ୍ଚ ମୁଖ ଶିବଙ୍କର ପାଞ୍ଚ ଅବତାରକୁ ସୂଚାଏ; ସଦ୍ୟୋଜାତ  [[: : ]  ବା ବରୁଣ, ବାମଦେବ   ବା ଉମା ମହେଶ୍ୱର, ତତପୁରୁଷ  ( : ), ଅଘୋରୀ   ଓ ଇଶାନା   :   । ସେହି ମୁଖଗୁଡ଼ିକ ପୂର୍ବ, ପଶ୍ଚିମ, ଉତ୍ତର, ଦକ୍ଷିଣ ଓ ଶୀର୍ଷ ଦିଗକୁ ଥାଏ ଯାହା ଭୂମି, ଜଳ, ବାୟୁ, ଆଲୋକ ଓ ଆକାଶକୁ ସୂଚାଏ । ଦେଶ ଅନୁସାରେ ନେପାଳ ଧର୍ମ ନିରପେକ୍ଷ ରାଷ୍ଟ୍ର ହେଲେ ମଧ୍ୟ ନେପାଳର ଜନ ସାଧାରଣ ମୂଖ୍ୟତଃ ହିନ୍ଦୁ ଅଟନ୍ତି । ପଶୁପତିନାଥ ଜାତୀୟ ଦେବତା ରୂପରେ ପୂଜା ପାଆନ୍ତି । ବାଗମତୀ ନଦୀ କୂଳରେ ଥିବା ପଶୁପତିନାଥ ମନ୍ଦିରକୁ ସବୁଠାରୁ ପବିତ୍ର ସ୍ଥାନ ଭାବରେ ବିବେଚନା କରାଯାଏ । ପୁରାଣ ଅନୁସାରେ ନେପାଳର କାଠମାଣ୍ଡୁ ଉପତ୍ୟକାର   ଶୋଭାରେ ବିମୁଗ୍ଧ ହୋଇ ହରିଣ ରୂପରେ ସେଠାରେ ଶିବ ବାସ କରୁଥିଲେ । ଭାରତ ଭାରତର ମଧ୍ୟପ୍ରଦେଶ ପ୍ରଦେଶରେ ଥିବା ମନ୍ଦସୌରର ଶିବନ ନଦୀ ତୀରରେ ଏକ ପଶୁପତିନାଥ ମନ୍ଦିର ଅଛି । ମୂଖ୍ୟ ତୀର୍ଥସ୍ଥାନ ଭାବରେ ଶିବ ଏଠାରେ ପଶୁପତିନାଥ ରୂପରେ ପୂଜା ପାଉଛନ୍ତି । ଶିବ ଲିଙ୍ଗର ଆଠ ମୁଖ ଥିବା ଏକ ଅନୁପମ ଆକର୍ଷଣ ଏଠାରେ ଅଛି । ମନ୍ଦିରର ଚାରି ଦିଗକୁ ଚାରଟି କବାଟ ଅଛି । ପଶୁପତି ଶୈବ ପଶୁପତି ଶୈବ  ( : ) ନାମକ ଏକ ପୁରୁଣା ଗୋଷ୍ଠୀ ଏଠାରେ ରହନ୍ତି ଯେଉଁମାନେ ପଶୁପତି ନାମରୁ ତାଙ୍କ ନାମ ଆହରଣ କରିଛନ୍ତି  । ସେହି ଗୋଷ୍ଠୀ ପଶୁପତିନାଥଙ୍କୁ ସମସ୍ତ ଆତ୍ମା ଓ ରଚନାର ଆଧିପତ୍ୟ ଭାବରେ ବିବେଚନା କରନ୍ତି ।
ଡେକ୍ସମେଡେଟୋମିଡାଇନ, ଅନ୍ୟମାନଙ୍କ ମଧ୍ୟରେ ଏକ ବାଣିଜ୍ୟ ନାମ ପ୍ରିସେଡେ, ଏକ ଔଷଧ ଯାହା ଇଣ୍ଟେନ୍ସିଭ୍ କେୟାର ୟୁନିଟରେ ପ୍ରକ୍ରିୟାକରଣ ପ୍ରଶାନ୍ତିକରଣ ବା ପ୍ରଶାନ୍ତିକରଣ ପାଇଁ ବ୍ୟବହୃତ ହୁଏ । ଏହା ଶ୍ୱାସକ୍ରିୟା ଉପରେ ଅଧିକ ପ୍ରଭାବ ନକରି ସାମାନ୍ୟରୁ ମଧ୍ୟମ ଧରଣର ପ୍ରଶାନ୍ତି ସୃଷ୍ଟି କରେ । ଏହା ଶିରାଭ୍ୟନ୍ତର ଇନଫ୍ୟୁଜନ‌ଦ୍ୱାରା ବ୍ୟବହୃତ ହୁଏ  ପ୍ରଭାବ ଆରମ୍ଭ ହେବାକୁ ୨୫ ମିନିଟ୍ ଲାଗିପାରେ । ସାଧାରଣ ପାର୍ଶ୍ୱ ପ୍ର ,ତିକ୍ରିୟାରେ ନିମ୍ନ ରକ୍ତଚାପ, ନିମ୍ନ ରକ୍ତଚାପ, ବାନ୍ତିଶୁଖିଲା ପାଟି ଏବଂ ଅସ୍ୱାଭାବିକ ହୃଦସ୍ପନ୍ଦନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଉତ୍ତେଜନା, ଉଚ୍ଚ ରକ୍ତ ଶର୍କରା, ଶରୀରର ତାପମାତ୍ରା ବୃଦ୍ଧି ଏବଂ ଶ୍ୱାସକ୍ରିୟା ହ୍ରାସ ହୋଇପାରେ । ଏହା ମସ୍ତିଷ୍କର କିଛି ଅଂଶରେ ଉପସ୍ଥିତ <  " " >୨</ >-ଆଡ୍ରେନେଜିକ୍ ରିସେପ୍ଟରଗୁଡ଼ିକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୧୯୯୯ରେ ଯୁକ୍ତରାଷ୍ଟ୍ରରେ ଏବଂ ୨୦୧୧ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡେକ୍ସମେଡେଟୋମିଡାଇନ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୦ ସୁଦ୍ଧା ୧ମିଗ୍ରା ଭାଏଲର ମୂଲ୍ୟ ପ୍ରାୟ   ୭୮ । ପ୍ରାଣୀ ଚିକିତ୍ସକମାନେ ଏହାକୁ ଅନ୍ୟ ପ୍ରାଣୀମାନଙ୍କ ପାଇଁ ମଧ୍ୟ ବ୍ୟବହାର କରିପାରିବେ।
ମାଲେର୍‌କୋଟ୍ଲା ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ସଙ୍ଗ୍ରୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଲେର୍‌କୋଟ୍ଲା ସହରର ମୋଟ ଜନସଂଖ୍ୟା ୧୦୬୮୦୨ ଅଟେ । ସେଥି ମଧ୍ୟରୁ ୫୩.୨୫% ଜଣ ପରୁଷ ହୋଇଥିବା ବେଳେ ୪୬.୭୫% ଜଣ ନାରୀ ଅଟନ୍ତି । ମାଲେର୍‌କୋଟ୍ଲାର ସାକ୍ଷରତା ହାର ୫୫.୩୪% ଅଟେ । ଏହା ଜାତୀୟ ହାରଠାରୁ ୯.୫୦% ପ୍ରତିଶତ କମ ଅଟେ । ସେଥିରୁ ୩୨.୩୮% ପ୍ରତିଶତ ପୁରୁଷ ଓ ୨୨.୯୬% ନାରୀ ଅଟନ୍ତି । ୧୩.୪୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ମାଲେର୍‌କୋଟ୍ଲାର ସରକାରୀ ଭାଷା ଅଟେ ।
ଆଲଟ ଅର୍ଥ ଏକ ବଡ଼ ପଙ୍ଖା । ମହାପ୍ରଭୁଙ୍କ ବିଭନ୍ନ ସେବା ମଧ୍ୟରେ ଆଲଟ ଲାଗି ଏକ ଅନନ୍ୟ ସେବା । ଏହି ନୀତିରେ ସେବକମାନେ ଠାକୁରଙ୍କୁ ବଡ଼ ପଖୀରେ ବିଞ୍ଚି ସେବା କରନ୍ତି । ନୀତି ପ୍ରତିଦିନ ରାତିରେ ମହାପ୍ରଭୁଙ୍କୁ ଆଲଟ ଲାଗି କରାଯାଏ । ଠାକୁରଙ୍କୁ ଶୀତଳ ପବନ ଦେବା ପାଇଁ ଏହି ନୀତି ରହିଛି । ଏହା ବ୍ୟତୀତ ଚନ୍ଦନଯାତ୍ରା ୪୨ଦିନ ( ୨ ୧ ଦିନ ଭିତର ଚନ୍ଦନ ଓ ୨ ୧ ଦିନ ବାହାର ଚନ୍ଦନ)ଯାକ ଦିନକୁ ଦୁଇଥର (ସକାଳଧୂପ ଓ ସଂଧ୍ୟାଧୂପ ପରେ) ମହାପ୍ରଭୁଙ୍କୁ ଆଲଟ ଲାଗି ହୁଏ  । ସେହି ସମୟରେ ଜଗମୋହନ ଓ ପୋଖରୀଆ ଅନ୍ଧାର କରାଯାଏ । ଅଖଣ୍ଡ ବଇଠାମାନ  (ଅଖଣ୍ଡ ଦୀପ) ଲିଭାଇ ଦିଆଯାଏ  । ଘୋଡ଼ାବାରିକ ଖୁଣ୍ଟିଆ ରତ୍ନ ସିଂହାସନକୁ ଲଗାଇ ଘୋଡ଼ା ରଖନ୍ତି । ପଢ଼ିଆରୀ ଦକ୍ଷିଣଦ୍ୱାର ନନ୍ଦାବର୍ତ୍ତରେ ଜଗିବସନ୍ତି । ଆଲଟ ଲାଗି ନିମନ୍ତେ ମଇଲମ, ସୂତାଲୁଗା ଲାଗି (ପବନ ସେବକ ପାଇଁ), ତ୍ରୀମୁଣ୍ଡିରେ ସୁବାସ ଫୁଲ ଲାଗି, କର୍ପୂର ଲାଗି, ବଡ଼ିଆ ମଣୋହୀ ଆଦି କରାଯାଏ  । ଖୁରି ନାହାକ ଦକ୍ଷିଣ ଦ୍ୱାରରେ ଖୁରି ଧରି ବସନ୍ତି । ପୁଷ୍ପାଳକ ଖୁରିଏ ତାପରେ ତିନିଜଣ ପଣ୍ଡା ଖୁରିଏ ଆଲଟ କରନ୍ତି । ମାହାରି ସେବା କରନ୍ତି । ଏବେ ପ୍ରତିଦିନ ସଂଧ୍ୟାଧୂପ ପରେ ଏହି ନୀତି ହେଉଛି । ଏହି ସେବା ରଥ ଉପରେ ଓ ଗୁଣ୍ଡିଚା ମନ୍ଦିରରେ ମଧ୍ୟ କରାଯାଏ । ସେଥିପାଇଁ ମହାପ୍ରଭୁଙ୍କ ଆଲଟ ସାମଗ୍ରୀ ରଥ ସହ ଶ୍ରୀଗୁଣ୍ଡିଚା ଘରକୁ ଯାଏ ।
ଦୀନକୃଷ୍ଣ ଦାସ ସପ୍ତଦଶ ଶତାବ୍ଦୀର ଜଣେ ଓଡ଼ିଶୀ ସଙ୍ଗୀତକାର, ରୀତି ଓ ଭକ୍ତି କବି । ସେ ରସକଲ୍ଲୋଳ ନାମକ କୃଷ୍ଣଲୀଳା ସମ୍ବଳିତ ଛାନ୍ଦକାବ୍ୟ ପାଇଁ ଜନାଦୃତ । ସେ ତାଙ୍କର ମହାପ୍ରଭୁଙ୍କ ଭକ୍ତି ରସାତ୍ମକ୍ତ ଭଜନ ଜଣାଣ ଯଥା ଜଗବନ୍ଧୁ ପରି ଜଣେ ସାମନ୍ତ, ଜୟ ଜଗବନ୍ଧୁ ହେ, କୃପାସିନ୍ଧୁ ବଦନ କରି ଅବଲୋକନ ଇତ୍ୟାଦି ପାଇଁ ଓଡ଼ିଆ ଜନ ମାନସରେ ବେଶ ପରିଚିତ ହୋଇଛନ୍ତି । ଜୀବନ ଭକ୍ତକବି ଦୀନକୃଷ୍ଣ ଦାସ ଓଡ଼ିଶାର ବାଲେଶ୍ୱର ଜିଲା ଅନ୍ତର୍ଗତ ଜଳେଶ୍ୱରଠାରେ ଜନ୍ମ ହୋଇଥିଲେ । ସେ ବାଲ୍ୟକାଳରୁ ଶ୍ରୀକ୍ଷେତ୍ରକୁ ଚାଲିଯାଇଥିଲେ । ବ୍ରାହ୍ମଣୀ ନଦୀର କୂଳରେ ଢେଙ୍କାନାଳ ଜିଲ୍ଲାର ଏକଘରିଆ ଗ୍ରାମରେ ରହି ସେ ଭକ୍ତିସାହିତ୍ୟ ଅଧ୍ୟୟନ କରୁଥିଲେତ। ାଙ୍କ ଜୀବନର ଅନେକ ଭାଗ ପୁରୀଠାରେ ଜଗନ୍ନାଥ ମନ୍ଦିର ଓ ଅନ୍ୟାନ୍ୟ ମଠମାନଙ୍କରେ କଟିଥିଲା । ଦୀନକୃଷ୍ଣଙ୍କ ସ୍ୱାଭିମାନ ରୀତି ଯୁଗୀୟ ଅନ୍ୟ କବିଙ୍କ ପରି ନିଜର ସୃଷ୍ଟିକୁ ରାଜାଙ୍କୁ ଭଣିତା କରୁ ନଥିଲେ, ତେଣୁ ରାଜାଙ୍କ କୋପର ଶରବ୍ୟ ହୋଇଥିଲେ। କୌଣସି ଉପାଧି ବା ରାଜାଙ୍କଠାରୁ କୌଣସି ଆର୍ଥିକ ସାହାଯ୍ୟ ସେ ଚାହୁଁ ନଥିଲେ। ସେ କେବଳ ନିଜର କୃତି ଗୁଡିକୁ ଶ୍ରେଷ୍ଠତା ପ୍ରଧାନ କରିବାକୁ ଚେଷ୍ଟା କରିଛନ୍ତି। ଦାର୍ଢ଼୍ୟତାଭକ୍ତି ରସାମୃତ ଅଷ୍ଟାଦଶ ଶତାବ୍ଦୀର ଜୀବନୀ ଲେଖକ ରାମଦାସ ତାଙ୍କ ପ୍ରଣୀତ ଗ୍ରନ୍ଥ ଦାର୍ଢ଼୍ୟତାଭକ୍ତି ରସାମୃତରେ ଦୀନକୃଷ୍ଣଙ୍କ ବିଷୟରେ ଲେଖିଛନ୍ତି । ତାଙ୍କର ବିବୃତି ଅନୁସାରେ ପୁରୀର ତତ୍କାଳୀନ ଗଜପତି ରାଜା କବି ଦୀନକୃଷ୍ଣଙ୍କ କବିତ୍ୱରେ ମୁଗ୍ଧ ହୋଇ ତାଙ୍କୁ ରାଜାଙ୍କ ନାମରେ ଗୀତଗୁଡ଼ିକ ଭଣି ପ୍ରଚୁର ଧନରାଶି ଲୋଭ ଦେଖାଇଥିଲେ । କିନ୍ତୁ ଦୀନକୃଷ୍ଣ ନିଜର ଦରିଦ୍ର ଓ ରୁଗ୍ଣ ଅବସ୍ଥା ଥାଇ ମଧ୍ୟ ନିଜ ସ୍ୱାଭିମାନ ଯୋଗୁଁ ଏହା କରିବାକୁ ମନା କରିଥିଲେ । ଦୀନକୃଷ୍ଣ କେବଳ ଜଗନ୍ନାଥଙ୍କ ପାଇଁ ଗୀତ ଲେଖନ୍ତି ବୋଲି କହି ରାଜାଙ୍କ ନାମରେ ଗୀତ ଲେଖିବାକୁ ମନା କରିଥିଲେ । ଏହା ଯୋଗୁଁ ତାଙ୍କ ବିରୁଦ୍ଧରେ ସଭାର ପଣ୍ଡିତମାନେ ଅନେକ ଚକ୍ରାନ୍ତ ରଚି ଦୀନକୃଷ୍ଣଙ୍କୁ କାରାଗାରରେ ବନ୍ଦୀ କରାଇଥିଲେ । ଏହା ଯୋଗୁଁ ଭୋକଶୋଷରେ ତାଙ୍କ ଜୀବନ ସଙ୍କଟାପନ୍ନ ହୋଇଥିଲା । ଏହି ସମୟରେ ଜଗନ୍ନାଥ ନିଜେ ମିଷ୍ଟାନ୍ନ ଆଣି ତାଙ୍କୁ ଦେଇଥିଲେ ଓ ରାଜାଙ୍କୁ ସ୍ୱପ୍ନାଦେଶ ଦେଇ କବିଙ୍କୁ ମୁକ୍ତ କରାଇଥିଲେ ବୋଲି ଲିଖିତ ହୋଇଛି । କବିଙ୍କ ନିଜ ରଚନା କବିଙ୍କ ନିଜ ରଚନାଗୁଡ଼ିକରେ ଏହି ଘଟଣାର କୌଣସି ବର୍ଣ୍ଣନା ନ ଥିଲେ ମଧ୍ୟ ପରୋକ୍ଷରେ ସେ ବହୁ ସ୍ଥାନରେ କବି ହୋଇ ନିଜ ସ୍ୱାଭିମାନ ନ ହରାଇବାକୁ ଚେତାବନୀ ଦେଇଛନ୍ତି । ଏହା ସଙ୍ଗେ ସେ ଧନ ଲୋଭରେ ମୂର୍ଖମାନଙ୍କୁ ଉପାସନା କରିବା ନିଜ ଛାତିରେ କାତି ମାରିଲା ଭଳି ଦଶା ବୋଲି କହିଛନ୍ତି । ସାହିତ୍ୟିକ କୃତି ରସକଲ୍ଲୋଳ ତାଙ୍କର ଏକ ପ୍ରସିଦ୍ଧ ସାହିତ୍ୟ କୃତି ଯେଉଁଥିରେ ହରି ଓ ରାଧାଙ୍କର ପ୍ରେମ କାହାଣୀ ବର୍ଣିତ । ଓଡ଼ିଆ ସାହିତ୍ୟର ମଧ୍ୟଯୁଗରେ ତାହାଙ୍କର ରଚନାବଳୀ ପୁରାଣ, ଶାସ୍ତ୍ରୀୟ ପରମ୍ପରା ଓ ନାନାଦି ଭକ୍ତି ଭାବ ଭରା ଲେଖାରେ ଭରା । ଯେତେବେଳେ ଓଡ଼ିଶାରୁ ଓଡ଼ିଆ ଭାଷା ଉଠାଇ ଦେଇ ସ୍କୁଲମାନଙ୍କରେ ବଙ୍ଗଳାଭାଷା ପ୍ରବର୍ତ୍ତନ କରାଇ ଶେଷରେ ଓଡ଼ିଶାକୁ ବଙ୍ଗାଳରେ ସାମିଲ କରାଇ ନେବାର ଅପଚେଷ୍ଟା କରାଯାଉଥିଲା, ସେତେବେଳେ ଉତ୍କଳ ଦୀପିକା ଜନମତ ଜାଗ୍ରତ କରାଇ ପ୍ରତିରୋଧ କରିଥିଲା । ସେହି ସମୟରେ ବଙ୍ଗଳା କାବ୍ୟ ବିଦ୍ୟାସୁନ୍ଦର ଓ ଓଡ଼ିଆ କାବ୍ୟ ରସକଲ୍ଲୋଳ ସମ୍ବନ୍ଧରେ ଏକ ତୁଳନାତ୍ମକ ବିଚାର କରାଯାଇଥିଲା । ଏହି ତୁଳନାତ୍ମକ ଲେଖରେ ବଙ୍ଗଳା କବି ଭରତଚନ୍ଦ୍ରଙ୍କ ଅପେକ୍ଷା ଦୀନକୃଷ୍ଣଙ୍କ ସାହିତ୍ୟ କେତେ ଉନ୍ନତ ଏହା ବିଷୟରେ ଲେଖାଯାଇ ଓଡ଼ିଆ ଭାଷା ଓ ସାହିତ୍ୟ କେତେ ଉତ୍ତମ ଏହା ଦର୍ଶାଯାଇଥିଲା । ୧୮୬୬ ମସିହାରେ ପତ୍ରିକାର ପୃ-୪୬-୪୭ରେ ଛପାଯାଇଥିଲା-ବିଦ୍ୟାସୁନ୍ଦର ରଚନାର ଅନେକବର୍ଷ ପୂର୍ବରେ ଦୀନକୃଷ୍ଣ ଦାସ ଯେ ରସକଲ୍ଲୋଳ ନାମକ ପୁସ୍ତକ ରଚନା କରନ୍ତି ତାହାର ସହିତ ତୁଳନା କରି ଦେଖିଲେ ବିଦ୍ୟାସୁନ୍ଦର ଅପକୃଷ୍ଟ ବୋଧ ହୁଏ । କି ରଚନା ଚାତୁର୍ଯ୍ୟ କି ସ୍ୱଭାବ ବର୍ଣ୍ଣନା କି ଶ୍ଳେଷ ଓ ଯମକ ରଚନା ସମସ୍ତ ବିଷୟରେ ଦୀନକୃଷ୍ଣ ଭରତଚନ୍ଦ୍ରଙ୍କଠାରୁ ଅଧିକ ପରାକାଷ୍ଠା ଲାଭ କରି ଅଛନ୍ତି ।
ସମୟ ବଡ଼ ବଳବାନ, ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ଶୀର୍ଷକ ୧୯୮୫ର ଏକ ପୁରୁଣା କଥାଚିତ୍ର ସମୟ ବଡ଼ ବଳବାନ ନାମ ସ‌ହ ସମାନ ରଖାଯାଇଥିଲା । ଏହି ଚଳଚ୍ଚିତ୍ରର ପ୍ରଯୋଜନ କରିଥିଲେ ପୁପିନ୍ଦର ସିଂହ । ସୁରେନ୍ ମହାପତ୍ର ଏବଂ ଆତ୍ମ‌ପ୍ରକାଶ ପଣ୍ଡା ଏହି ଚଳଚ୍ଚିତ୍ରର ସ‌ହ ପ୍ରଯୋଜକ ଥିଲେ । କାଲୋସ୍ଥନିକ ଏଣ୍ଟରଟେନ୍‌ମେଣ୍ଟ ବ୍ୟାନନରେ ଏହି ଚଳଚ୍ଚିତ୍ରଟି ନିର୍ମିତ ହୋଇଥିଲା । ଏହି ବ୍ୟାନନର ଏହା ଥିଲା ୫ମ ଚଳଚ୍ଚିତ୍ର । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ଏସ୍. କେ. ମୁରଲୀଧରନ । କାହାଣୀ, ସଂଳାପ ଲେଖିଥିଲେ ଡଃ ରଜନୀ ରଞ୍ଜନ । ଏହି ଚଳଚ୍ଚିତ୍ରର ଗୀତଗୁଡ଼ିକ ରଚନା କରିଥିଲେ ଡଃ ନିର୍ମଳ ନାୟକ ଏବଂ ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ପୁପିନ୍ଦର ଏବଂ ଅଭିନେତ୍ରୀ ଅନୁଭା ଓ ଲିପ୍ସା । ଅଶ୍ରୁମୋଚନ ମହାନ୍ତି, ପୁଷ୍ପା ପଣ୍ଡା, ପ୍ରତିଭା ପଣ୍ଡା, ସୁରେଶ ବଳ, ଜୀବନ ପଣ୍ଡା ଆଦି ବରିଷ୍ଠ କଳାକାରମାନେ ଏହି ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟୀ ୪ ମାର୍ଚ୍ଚ ୨୦୧୬ରେ ମୁକ୍ତିଲାଭ କରିଥିଲା । ଅଭିନୟ ପୁପିନ୍ଦର ସିଂହ ଲିପ୍ସା ମିଶ୍ର ଅନୁଭା ସୌର୍ଯ୍ୟା ଅଶ୍ରୁମୋଚନ ମହାନ୍ତି ପୁଷ୍ପା ପଣ୍ଡା ପ୍ରତିଭା ପଣ୍ଡା ସୁରେଶ ବଳ ଜୀବନ ପଣ୍ଡା ଜ୍ୟୋତିର୍ମୟୀ ବଳ ଅଂଶୁମାନ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ଏବଂ ଗୀତ ରଚନା କରିଥିଲେ ନିର୍ମଳ ନାୟକ । ନଭ୍ୟା, ସଞ୍ଜୁ, ଅଭିଜିତ ମଜୁମଦାର ଆଦି କଣ୍ଠଶିଳ୍ପୀଗଣ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।
ସ୍ମିତା ବଂଶଲ  (ଜନ୍ମ: ୨୧ ଫେବୃଆରୀ ୧୯୭୭) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି  । ଜୀ ଟିଭିରେ ପ୍ରସାରିତ ଧାରାବାହିକ ଅମାନତ, ଆଶୀର୍ବାଦ, ସର୍‌ହଦେଁ ଓ ସୋନି ସବ୍‌ରେ ପ୍ରସାରିତ ଧାରାବାହିକ ଆଲାଦ୍ଦିନ   ନାମ୍ ତୋ ସୁନା ହୋଗା ଆଦିରେ ତାଙ୍କ ଅଭିନୀତ ଭୂମିକା ପାଇଁ ସେ ଜଣାଶୁଣା । ୨୦୦୮ ମସିହାରେ ମୁକ୍ତିଲାଭ କରିଥିବା କଥାଚିତ୍ର କର୍ଜରେ ମଧ୍ୟ ଅଭିନୟ କରିଥିଲେ । ବାଳିକା ବଧୂ ଧାରାବାହିକ ପାଇଁ ତାଙ୍କୁ ଶ୍ରେଷ୍ଠ ସହ-ଅଭିନେତ୍ରୀ ଭାବରେ ଆଇଟିଏ ପୁରସ୍କାର ମିଳିଥିଲା ।
ପ୍ରସକା ଶ୍ରୀପତି  ୧ ଜୁଲାଇ ୧୯୪୩   ୨୦ ଅଗଷ୍ଟ ୧୯୮୩  ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରସକା ଶ୍ରୀପତି ୧୯୪୧ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରାସକା ମୁଗୁରି ଓ ପତ୍ନୀଙ୍କ ନାମ ପ୍ରାସକା ଅଳକା । ରାଜନୈତିକ ଜୀବନ ପ୍ରସକା ଶ୍ରୀପତି ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ପ୍ରସକା ଶ୍ରୀପତି ୧୯୮୩ ମସିହାର ଅଗଷ୍ଟ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୪୦ ବର୍ଷ ବୟସ ହୋଇଥିଲା ।
ଗୋବିନ୍ଦ ଚନ୍ଦ୍ର ଦେବ ହାଇସ୍କୁଲ ରାୟଗଡ଼ାରେ ଅବସ୍ଥିତ ଏକ ଓଡ଼ିଆ ମାଧ୍ୟମ ଉଚ୍ଚବିଦ୍ୟାଳୟ । ଇତିହାସ ଏହି ବିଦ୍ୟାଳୟ ୧୯୩୮ ମସିହାରେ ରାୟଗଡ଼ା ଜିଲ୍ଲାର ରାୟଗଡ଼ାଠାରେ ସ୍ଥାପନା କରାଯାଇଥିଲା । ପ୍ରାକ୍‌ ସ୍ୱାଧୀନତା ସମୟରେ କୋରାପୁଟରେ ଥିବା ଜିଲ୍ଲା ବୋର୍ଡ ରାୟଗଡାର ଉଚ୍ଚତର ଏଲିମେଣ୍ଟାରୀ ବିଦ୍ୟାଳୟକୁ ଏକ ମାଧ୍ୟମିକ ବିଦ୍ୟାଳୟକୁ ଉନ୍ନୀତ କରିଥିଲେ । ତତ୍କାଳୀନ ଅବିଭକ୍ତ କୋରାପୁଟ ଜିଲ୍ଲାରେ ଏହି ବିଦ୍ୟାଳୟ ଶିକ୍ଷା କ୍ଷେତ୍ରରେ ଏକ ଅଗ୍ରଣୀ ଭୂମିକା ଗ୍ରହଣ କରିଥିଲା । ଏହି ଓଡ଼ିଆ ମାଧ୍ୟମ ବିଦ୍ୟାଳୟଟି ଓଡ଼ିଶା ସରକାରଙ୍କ ବୋର୍ଡ ଅଫ୍‌ ସେକେଣ୍ଡରି ଏଡୁକେସନ୍‌, ଓଡ଼ିଶା ଅଧୀନରେ ପରିଚାଳିତ । ବିଦ୍ୟାଳୟରେ ଏକ ଇକୋ କ୍ଳବ୍‌ ସଂସ୍ଥାପିତ । ବିଶିଷ୍ଟ ସମାଜସେବୀ କୃଷ୍ଣଚନ୍ଦ୍ର ବକ୍ସିପାତ୍ର ୧୯୫୦ରୁ ୧୯୫୨ ଦୁଇ ବର୍ଷ ପାଇଁ ଏଠାରେ ଅବୈତନିକ ଶିକ୍ଷକ ରୂପେ ଶିକ୍ଷାଦାନ କରିଥିଲେ ।
ସେରେବ୍ରାଲ ଆନିଉରିଜିମ ଏକ ରୋଗ ଯେଉଁଥିରେ ମସ୍ତିଷ୍କରେ ଥିବା କୌଣସି ଏକ ରକ୍ତନଳୀ ସ୍ଥାନୀୟ ଭାବରେ ବେଲୁନ ଭଳି ଫୁଲିଯାଏ । ଅଧିକାଂଶ କ୍ଷେତ୍ରରେ ଏହାର କୌଣସି ଲକ୍ଷଣ ଦେଖାଯାଏ ନାହିଁ  ବେଳେବେଳେ ମୁହଁକୁ ଗୋଟିଏ ପାର୍ଶ୍ୱକୁ ଘୁଞ୍ଚାଇବାରେ ଅସୁବିଧା ହୁଏ, ଯନ୍ତ୍ରଣା କିମ୍ବା କାଲୁଆ ଲାଗିପାରେ  ରୋଗ ଜଟିଳ ହେଲେ ସାବାରାକନଏଡ ହେମୋରେଜ ହୋଇପାରେ, ଯାହା ଯାହା ଯୋଗୁ ହଠାତ୍ ପ୍ରବଳ ମୁଣ୍ଡବିନ୍ଧାଆରମ୍ଭ ହୋଇଥାଏ  ଏହାର ସଙ୍କଟ କାରକ ଗୁଡ଼ିକ ମଧ୍ୟରେ ଉଚ୍ଚ ରକ୍ତଚାପ, ଧୂମପାନ, ଦୂଷିତ ମଦ୍ୟପାନ, କୋକେନ, ମୁଣ୍ଡରେ ଆଘାତ, ଇନଫେକ୍ଟିଭ ଏଣ୍ଡୋକାର୍ଡ଼ିଆଟିସ ବା ସଂକ୍ରାମକ ଏଣ୍ଡୋକାର୍ଡାଇଟିସ୍ ଏବଂ ପାରିବାରକ ଇତିହାସ ଉଲ୍ଲେଖନୀୟ  ଅନେକ ଗୁଡ଼ିଏ ଜେନେଟିକ୍ ଅବସ୍ଥା ଯେପରିକି ଅଟୋସୋମାଲ ଡୋମିନାଣ୍ଟ ପଲିସିସ୍ଟିକ ବୃକ୍‌କ ରୋଗ ଏବଂ ଏହଲର୍ସ-ଡାନଲୋସ୍ ସିଣ୍ଡ୍ରୋମ ଥିଲେ ଅଧିକ ସଙ୍କଟ ରହେ  ଏହି ରୋଗର ବିଭିନ୍ନ ପ୍ରକାର ଥାଏ ଯଥା: ସାକୁଲାର୍, ଫ୍ୟୁଜିଫର୍ମ ଏବଂ ସଂକ୍ରାମକ  ସାଧାରଣତଃ ମେଡିକାଲ ଇମେଜିଙ୍ଗ କରି ଏହି ରୋଗ ନିର୍ଣ୍ଣୟ କରାଯାଏ  ରୋଗର ସ୍ଥାନୀୟ ଆକାର, ଅବସ୍ଥାନ ଏବଂ ସାମଗ୍ରିକ ସ୍ୱାସ୍ଥ୍ୟ ଉପରେ ଚିକିତ୍ସା ନିର୍ଭର କରେ  ଆନିଉରିଜିମ ୭ ମିଲିମିଟରରୁ ଅଧିକ ହୋଇଥିଲେ ସାଧାରଣତଃ ଚିକିତ୍ସା ପାଇଁ ପରାମର୍ଶ ଦିଆଯାଏ  ଛୋଟ ଆନିଉରିଜିମ ରୋଗର ଚିକିତ୍ସା ଅସ୍ପଷ୍ଟ ଏବଂ ଏହା ବୃଦ୍ଧିକୁ ନିରୀକ୍ଷଣ କରାଯାଇପାରେ  ଏଣ୍ଡୋଭାସ୍କୁଲାର କଏଲିଙ୍ଗ ବା ସର୍ଜିକାଲ କ୍ଲିପିଙ୍ଗ କରି ଏହାର ଚିକିତ୍ସା କରାଯାଇପାରିବ  ପ୍ରାୟ ୩% ଲୋକ ଏହି ରୋଗଦ୍ୱାରା ପ୍ରଭାବିତ ହୁଅନ୍ତି  ପୁରୁଷ ଏବଂ ମହିଳାଙ୍କ କ୍ଷେତ୍ରରେ ସମାନ ଭାବରେ ଏହି ରୋଗ ହୁଏ  ସେଗୁଡ଼ିକ ସାଧାରଣତଃ ୩୦ରୁ ୬୦ ବର୍ଷ ବୟସ ମଧ୍ୟରେ ହୋଇଥାଏ  ସମସ୍ତ ମୃତ୍ୟୁର କାରଣ ମଧ୍ୟରୁ ପ୍ରାୟ ୦.୫% ଏହି ରୋଗ କାରଣରୁ ହୁଏ । ଆନିଉରିଜମ ଫାଟିବାର ତିନି ମାସ ମଧ୍ୟରେ ମୃତ୍ୟୁ ହେବା ଆଶଙ୍କା ପ୍ରାୟ ୫୦ % ଅଟେ ।
ପାତ୍ତରାଣ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ପଞ୍ଜାବର ପତିଅଲ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାତ୍ତରାଣ ସହରର ମୋଟ ଜନସଂଖ୍ୟା ୨୨୧୭୦ ଅଟେ । ସେଥି ମଧ୍ୟରୁ ୫୨.୬୯% ଜଣ ପରୁଷ ହୋଇଥିବା ବେଳେ ୪୭.୩୧% ଜଣ ନାରୀ ଅଟନ୍ତି । ପାତ୍ତରାଣର ସାକ୍ଷରତା ହାର ୬୪.୮୪% ଅଟେ । ଏହା ଜାତୀୟ ହାରଠାରୁ ୦.୦୦% ପ୍ରତିଶତ କମ ଅଟେ । ସେଥିରୁ ୩୬.୪୫% ପ୍ରତିଶତ ପୁରୁଷ ଓ ୨୮.୪୦% ନାରୀ ଅଟନ୍ତି । ୧୩.୧୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ପାତ୍ତରାଣର ସରକାରୀ ଭାଷା ଅଟେ ।
ରାଧାକୃଷ୍ଣ ବିଶ୍ୱାସରାୟ  (୫ ମାର୍ଚ୍ଚ ୧୯୦୫- ୫ ଫେବୃଆରୀ ୧୯୮୪) ଭାରତର ସ୍ୱାଧୀନତା ପୂର୍ବରୁ ଅବିଭକ୍ତ କୋରାପୁଟ ଜିଲ୍ଲାର ଜନ‌ଜାତି ସମ୍ପ୍ରଦାୟ ମଧ୍ୟରେ ନିମନ୍ତେ ଉଲ୍ଲେଖନୀୟ କାର୍ଯ୍ୟ କରିଥିବା ଲୋକଙ୍କ ମଧ୍ୟରୁ ଅନ୍ୟତମ  । ଲୋକଙ୍କ ମନରେ ସ୍ୱାଧୀନତାର ଚେତନା ଜାଗ୍ରତ କରିବାରେ ସେ ଅଗ୍ରଗଣ୍ୟ ଥିବାରୁ ତାଙ୍କୁ କୋରାପୁଟର ଗାନ୍ଧୀ କୁହାଯାଉଥିଲା । ସେ ୧୯୫୨ରୁ ୧୯୫୭ ପର୍ଯ୍ୟନ୍ତ ରାଜ୍ୟ ସଭାର ସଭ୍ୟ ଭାବେ ଦାୟିତ୍ୱ ନିର୍ବାହ କରିଥିଲେ । ଜନ୍ମ ଆନ୍ଧ୍ର ପ୍ରଦେଶର ପାର୍ବତୀପୁରମରେ ସେ ଜନ୍ମ ଗ୍ରହଣ କରିଥିଲେ । ତାଙ୍କର ମୂଳ ନାମ ଥିଲା ରାଧାକୃଷ୍ଣ ସାହୁ । ତାଙ୍କର ମଉସା ତାଙ୍କୁ ପୋଷ୍ୟପୁତ୍ର କରି ନେବାରୁ ତାଙ୍କ ନାମ ପରିବର୍ତ୍ତିତ ହୋଇ ରାଧାକୃଷ୍ଣ ବିଶ୍ୱାସରାୟ ହୋଇଥିଲା । ଶିକ୍ଷା ଜୟପୁରରେ ତାଙ୍କ ବିଦ୍ୟାର୍ଥୀ ଜୀବନ କଟିଥିଲା, କିନ୍ତୁ ଅର୍ଥାଭାବରୁ ମହାବିଦ୍ୟାଳୟ ଉଚ୍ଚଶିକ୍ଷାରୁ ସେ ବଞ୍ଚିତ ହୋଇଥିଲେ । କର୍ମମୟ ଜୀବନ ବ୍ରିଟିଶ ସରକାରଙ୍କ ଶାସନରେ ସେ ଜଣେ କିରାଣୀ ଭାବରେ କର୍ମମୟ ଜୀବନ ଆରମ୍ଭ କରିଥିଲେ । ଗୋପବନ୍ଧୁ ଚୌଧୁରୀଙ୍କ ପରାମର୍ଶ କ୍ରମେ ସେ ଚାକିରି ଛାଡ଼ି ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ । ଲବଣ ସତ୍ୟାଗ୍ରହରେ ଯୋଗ ଦେଇ ବ୍ରିଟିଶ ସରକାରଙ୍କଦ୍ୱାରା ଗିରଫ ହୋଇଥିଲେ । ନୈତିକତାପୂର୍ଣ୍ଣ ମୂଲ୍ୟବୋଧ ରାଜନୀତିରେ ତାଙ୍କର ବିଶ୍ୱାସ ଥିଲା । ଏକଦା ପଣ୍ଡତ ଗୋଦାବରୀଶ ମିଶ୍ରଙ୍କୁ ହରାଇ ସେ ଓଡ଼ିଶା ପ୍ରଦେଶ କଂଗ୍ରେସ କମିଟିର ସଭାପତି ହୋଇଥିଲେ । ଥରଟିଏ ଅଳ୍ପକାଳ ନିମନ୍ତେ ସେ ଆଦିବାସୀ ଓ ହରିଜନ କଲ୍ୟାଣ ମନ୍ତ୍ରୀ ହୋଇଥିଲେ । ଦଳ ମଧ୍ୟରେ ନୀତି ଆଦର୍ଶର ବିଚ୍ୟୁତି ଦେଖି ସେ କଂଗ୍ରେସ ତ୍ୟାଗ କରିଥଲେ ଓ ପରେ ସକ୍ରିୟ ରାଜନୀତିରୁ ଦୂରେଇ ଯାଇଥିଲେ । ଏହା ପରେ ବିନୋବା ଭାବେଙ୍କ ଭୂଦାନ ଆନ୍ଦୋଳନରେ ଯୋଗ ଦେଇଥିଲେ । ଶେଷ ପର୍ଯ୍ୟନ୍ତ ସେ କୋରାପୁଟର ଜନ‌ଜାତିର ବିକାଶ ପାଇଁ କାର୍ଯ୍ୟ କରିଥିଲେ । ମୃତ୍ୟୁ ୧୯୮୪ ମସିହା ଫେବୃଆରୀ ମସ ୫ ତାରିଖ ଦିନ ସେ ମୃତ୍ୟୁବରଣ କରିଥିଲେ ।
ନାଫାଜୋଲିନ ହେଉଛି ଏକ ଔଷଧ ଯାହା ସାମାନ୍ୟ ବିରକ୍ତ ହେତୁ ବନ୍ଦ ନାକ କିମ୍ବା ଲାଲ ଆଖିର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ନାକ ସ୍ପ୍ରେ ବା ଆଖି ବୁନ୍ଦା ଆକାରରେ ଉପଲବ୍ଧ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଝାପ୍‌ସା ଦୃଷ୍ଟି ଓ ଫୋଡ଼ି ହେବା ଭଳି ଅନୁଭବ ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବାରମ୍ବାର ବନ୍ଦ ନାକ ହେବା, ମୁଣ୍ଡ ବିନ୍ଧା, ଦୃତ ହୃଦ୍‌ଗତି ଓ ଧୈର୍ଯ୍ୟହୀନ ହୁଏ । ଗର୍ଭାବସ୍ଥାରେ ଏହାର ନିରାପତ୍ତା ବିଷୟ ଅସ୍ପଷ୍ଟ ଅଛି । ଏହା ଆଲଫା ଆଡ୍ରେନର୍ଜିକ ରିସେପ୍ଟରକୁ ସକ୍ରିୟ କରିବାଦ୍ୱାରା କ୍ଷୁଦ୍ର ରକ୍ତନଳୀମାନ ସରୁ ହୋଇଯାଇ କାର୍ଯ୍ୟକ୍ଷମ ହୁଅନ୍ତି । ୧୯୩୪ ମସିହାରେ ନାଫାଜୋଲିନ ପେଟେଣ୍ଟ ହୋଇଥିଲା ଏବଂ ୧୯୪୨ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ଆରମ୍ଭ ହୋଇଥିଲା । ଏହା ଏକ ଜେନେରିକ୍ ଔଷଧ ଏବଂ କାଉଣ୍ଟର ଉପରେ ଉପଲବ୍ଧ । ଯୁକ୍ତରାଷ୍ଟ୍ରରେ ୧୫ ମିଲି ଲିଟର ଔଷଧର ମୂଲ୍ୟ ପ୍ରାୟ ୧୪ ଡଲାର ।
କଣ୍ଟିକପାଳୀ ବା  (ଇଂରାଜୀରେ )କୃଷ୍ଣଚୂଡ଼ା   ବର୍ଗର ଏକ ଲତା ଜାତୀୟ ଉଦ୍ଭିଦ । ଏହି ଲତାର ସର୍ବାଙ୍ଗ କଣ୍ଟାରେ ପୂର୍ଣ୍ଣ ଥାଏ। ପତ୍ରଗୁଡ଼ିକ ତେନ୍ତୁଳି ପତ୍ର ପରି ଦିଶିଲେ ବି ଆକାରରେ ଟିକେ ବଡ଼ ହୋଇଥାଏ। ଫୁଲ ଗୁଡ଼ିକ ଆଁଶୁଆଁଶୁଆ, ଛୋଟ ଛୋଟ ଓ ଗୋଲ ଗୋଲ ହୋଇଥାଏ। ଫଳ ଗୁଡ଼ିକ ଜୟନ୍ତୀ ଫଳ ପ୍ରାୟ ଚେପଟା ଛୁଇଁ ପରି ହୋଇଥାଏ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଅତିକଟୁ, ତିକ୍ତ ରସ, ଉଷ୍ଣବୀର୍ଯ୍ୟ, ରକ୍ତ ଶୋଧକ, ମୂତ୍ର ଶୋଧକ ବ୍ୟବହାର ରୋଗୀର ବଳ, ବୟସ ଅନୁସାରେ ଏହାର ପ୍ରୟୋଗ କରା ଯାଇଥାଏ। ମୁଖ୍ୟତଃ ଏହାର ସର୍ବାଙ୍ଗ (ବିଶେଷକରି ପତ୍ର ଓ ମୂଳ)କୁ ଔଷଧ ରୂପେ ବ୍ୟବହାର କରାଯାଇଥାଏ । କଣ୍ଡୁ, ଦଦ୍ରୁ, ବିବର୍ଚ୍ଚିକା, ବ୍ରଣ, ଶୋଥ, କୁଷ୍ଠ, ବାତରକ୍ତ, ଜ୍ୱର, ବିଷଦୋଷ, କଟୀବାତ, ସନ୍ଧିବାତ, ଗଣ୍ଠିବାତ, ଶୂଳବାୟୁ ଓ ରକ୍ତ ବିକାର ଆଦିରେ ଏହାର ପ୍ରୟୋଗ ହୋଇଥାଏ। ପୁରୁଣା ଜ୍ୱର ପାଇଁ ଏହାକୁ ମହୁ ସହିତ ପ୍ରୟୋଗ କରାଯାଇଥାଏ। ବିଭିନ୍ନ ପ୍ରକାରର କ୍ଷତରେ ସୋରିଷ ତେଲ ସହିତ, ବିଷ ନାଶ କରିବାପାଇଁ ଗଇଶ ପତ୍ର ସହିତ, କାଛୁ, କୁଣ୍ଡିଆ ଆଦିରେ ହଳଦୀ ସହିତ, ଶୋଥ ଆଦିରେ ଶ୍ୱେତ ପୁରୁଣୀ ସହିତ, କର୍ଣ୍ଣ ରୋଗରେ ରାଶି ତେଲ ସହିତ ଏହା ବ୍ୟବହାର କରାଯାଏ। ଆଧାର ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
ଯୋଉଠି ତୁ ସେଇଠି ମୁଁ, ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ସାବିତ୍ରୀ ପିକ୍ଚରସ୍ ବ୍ୟାନରରେ ନିର୍ମିତ ହୋଇଥିବା ଏହି କଥାଚିତ୍ରର ପ୍ରଯୋଜନା କରିଥିଲେ ଅନୁପମା ରାଉତ । ଚଳଚ୍ଚିତ୍ରଟିର କାହାଣୀ ନିଜେ ଅନୁପମା ରଚନା କରଥିଲେ ଏବଂ ସଂଳାପ ଲେଖିଥିଲେ ବିଜୟ ମଲ୍ଲ । ଚଳଚ୍ଚିତ୍ରର ଚିତ୍ରନାଟ୍ୟ- ନିର୍ଦ୍ଦେଶନା ଦେଇଥିଲେ ସୁଶାନ୍ତ କୁମାର ରାଉତ ଏବଂ ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାସ । ଗୀତିକାର ବିଜୟ ମଲ୍ଲ, ପଞ୍ଚାନନ ନାୟକ ଏବଂ ନିଜାମ ଏହି କଥାଚିତ୍ରର ଗୀତଗୁଡ଼ିକ ରଚନା କରିଥିଲେ । ଉଦିତ ନାରାୟଣ, ସୁରେଶ ୱାଡ଼େକର, ବିନୋଦ ରାଠୋଡ଼, ପାମେଲା ଜୈନ ଆଦି କଣ୍ଠଶିଳ୍ପୀଗଣ ଏହି କଥାଚିତ୍ରରେ କଣ୍ଠଦାନ କରିଥିଲେ । ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନବାଗତ ୟଶ୍ ମିଶ୍ର ଏବଂ ଅଞ୍ଜଳୀ ମିଶ୍ର । ନବାଗତା ଅଞ୍ଜନା ସିଂହ, ଶ୍ରୀତମ ଦାସ, ଅନରା ଗୁପ୍ତା, ସୀମା ସିଂହ, ଗୋପଳ ରାଇ, ଅଇୟାଜ୍ ଖାନ, ହରିହର ମହାପାତ୍ର, ପିଣ୍ଟୁ ନନ୍ଦ, ସରୋଜ ଦାସ ଆଦି କଳକାରମାନେ ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୧୬ର ନବବର୍ଷ ସମୟରେ ଜାନୁଆରୀ ୧ 'ରେ ଏହି ଚଳଚ୍ଚିତ୍ରଟି ଓଡ଼ିଶାର ୪୫ଟି ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ଉଭୟ ଓଡ଼ିଆ ଏବଂ ଭୋଜପୁରୀ ଭାଷାରେ ମୁକ୍ତିଲାଭ କରିଥିଲା । ଭୋଜପୁରୀ ଭାଷାରେ ଏହି ଚଳଚ୍ଚିତ୍ରର ନାମ  'ହମ୍ ‌କା ଇସ୍କ ହୁଆ ହୈ ୟାରୋଁ ' ରଖାଯାଇଥିଲା । ଅଭିନୟ ୟଶ୍ ମିଶ୍ର ଅଞ୍ଜଳି ମିଶ୍ର ଅଞ୍ଜନା ସିଂହ ଶ୍ରୀତମ ଦାସ ଅନରା ଗୁପ୍ତା ସୀମା ସିଂହ ଗୋପଳ ରାଇ ଅଇୟାଜ୍ ଖାନ ହରିହର ମହାପାତ୍ର ପିଣ୍ଟୁ ନନ୍ଦ ସରୋଜ ଦାସ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାସ । ଗୀତିକାର ବିଜୟ ମଲ୍ଲ, ପଞ୍ଚାନନ ନାୟକ ଏବଂ ନିଜାମ ଏହି କଥାଚିତ୍ରର ଗୀତଗୁଡ଼ିକ ରଚନା କରିଥିଲେ । ଉଦିତ ନାରାୟଣ, ସୁରେଶ ୱାଡ଼େକର, ବିନୋଦ ରାଠୋଡ଼, ପାମେଲା ଜୈନ ଆଦି କଣ୍ଠଶିଳ୍ପୀଗଣ ଏହି କଥାଚିତ୍ରରେ କଣ୍ଠଦାନ କରିଥିଲେ ।
ତୃପ୍ତି ଭୋୟାର ଭାରତୀୟ ମରାଠୀ-ଭାଷୀ ଅଭିନେତ୍ରୀ । ସେ ମରାଠୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ଅଗଡ଼ବମ କଥାଚିତ୍ରରେ, ନଜୁକା ଭୂମିକାରେ ଅଭିନୟ ପାଇଁ ସେ ଜଣାଶୁଣା । ସେ ମୁଖ୍ୟତଃ ହାସ୍ୟ ଅଭିନେତ୍ରୀ ଭାବରେ କାମ କରିଛନ୍ତି, ଏବଂ ଏହା ବ୍ୟତୀତ କିଛି ଅଲଗା ଭୂମିକାରେ ମଧ୍ୟ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ଓ ଶିକ୍ଷା ୧୯୮୦ ମସିହାର ମଇ ୧୭ ତାରିଖରେ ସେ ମହାରାଷ୍ଟ୍ରର ମୁମ୍ବାଇ ଠାରେ ଜନ୍ମଗ୍ରହଣ କରିଥିଲେ । ସେ ଯଶୋଧାମ ହାଇ ସ୍କୁଲ ଓ ଜୁନିଅର କଲେଜରେ ପଢ଼ୁଥିଲେ । ଅଭିନୟ ଜୀବନ ସେ ମରାଠୀ କଥାଚିତ୍ର ଜଗତରେ ବିଭିନ୍ନ ପ୍ରକାରର ଚରିତ୍ରରେ କାମ କରିଛନ୍ତି । ଅଗଡ଼ବମ କଥାଚିତ୍ରରେ ସେ ଜଣେ ମୋଟି ଝିଅ ନଜୁକା ଭୂମିକରେ ଅଭିନୟ କରିଥିଲେ । ତାଙ୍କ ଅଭିନୀ କଥାଚିତ୍ର ଟୁରିଂ ଟକିଜ୍, ଏକାଡେମୀ ଆୱାର୍ଡ଼ର ପ୍ରଥମ ରାଉଣ୍ଡରେ ୨୯୦ଟି ଅନ୍ୟ କଥାଚିତ୍ର ସହିତ ବଛାଯାଇଥିଲା ।
ହାଇଡ୍ରୋନେଫ୍ରୋସିସ୍ ରୋଗରେ ପରିସ୍ରାର ନିମ୍ନ‌ଗାମୀ ଗତି ଅବରୋଧ ଯୋଗୁ ବୃକ୍‌କର ପେଲଭିସ ଓ କାଲିସେସ ସ୍ଫିତ ହୋଇଯାଏ  ଆରମ୍ଭ ଦୃତ ଗତିରେ ହେଲେ ଲକ୍ଷଣଗୁଡ଼ିକ ପ୍ରାୟତଃ ନିରନ୍ତର ଧୀମା ଯନ୍ତ୍ରଣା ହୁଏ ଓ ବେଳେବେଳେ ତୀକ୍ଷ୍ଣ ଯନ୍ତ୍ରଣା ମଧ୍ୟ ହୁଏ  ନିଶ୍ଚିତ ଭାବରେ ଏକ ସ୍ଥାନ ଖୋଜିବାରେ ଲୋକମାନେ ଅନେକ ସମୟରେ ଅସୁବିଧାର ସମ୍ମୁଖୀନ ହୁଅନ୍ତି  ଅଇ ଏବଂ ପରିସ୍ରା କରିବାର ଇଚ୍ଛା ରହିପାରେ  ଏହା ଧୀରେ ଧୀରେ ବିକଶିତ ହେଲେ କୌଣସି ଲକ୍ଷଣ ଉପସ୍ଥିତ ହୋଇନପାରେ  ରୋଗ ଜଟିଳ ହେଲେ ମୂତ୍ରନଳୀ ସଂକ୍ରମଣ ଏବଂ କିଡନୀ ବିଫଳତାକୁ ହୋଇପାରେ  ମୂତ୍ରସାରଣୀ ବା ୟୁରେଟର, ମୂତ୍ରାଶୟ ବା ମୂତ୍ରନଳୀ ମଧ୍ୟରୁ ଯେ କୌଣସି ସ୍ତରରେ ବାଧା ସୃଷ୍ଟି ହୋଇପାରେ  ବୃକ୍‌କ ପଥର ରୋଗ, କର୍କଟ, ୟୁରେଟେରୋପେଲଭିକ୍ ଜଙ୍କସନ୍ ଷ୍ଟେନୋସିସ୍, ୟୁରେଟେରାଲ୍ ସଂକୀର୍ଣ୍ଣତା, ବୃକକ୍ ସିଷ୍ଟ, ପୋଷ୍ଟୋରିଅର୍ ୟୁରେଥ୍ରାଲ୍ ଭଲଭ୍, ବିନାଇନ୍ ପ୍ରୋଷ୍ଟାଟିକ୍ ହାଇପରପ୍ଲାସିଆ, ଗର୍ଭଧାରଣ, ରେଟ୍ରୋପେରିଟୋନିଆଲ୍ ଫାଇବ୍ରୋସିସ୍ ଏବଂ ନ୍ୟୁରୋଜେନିକ୍ ବ୍ଲାଡର ରୋଗ ଥିଲେ ଏହା ହୋଇପାରେ । ସାଧାରଣତଃ ମେଡିକାଲ ଇମେଜିଙ୍ଗଦ୍ୱାରା ରୋଗ ନିର୍ଣ୍ଣୟ ହୋଇଥାଏ  ଏହି ରୋଗର କାରଣ ଉପରେ ଚିକିତ୍ସା ନିର୍ଭର କରେ  ନିମ୍ନ ମୂତ୍ର ସାରଣୀ ଅବରୋଧ ପାଇଁ ଏକ ମୂତ୍ର କ୍ୟାଥେର୍ ବାରମ୍ବାର ଦିଆଯାଇପାରେ ଓ ଉପର ମୂତ୍ରନଳୀ କାରଣରୁ ରୋଗ ହେଉଥିଲେ ସେଠାରେ ଏକ ୟୁରେଟେରାଲ୍ ଷ୍ଟେଣ୍ଟ୍ କିମ୍ବା ପର୍‌କ୍ୟୁଟାନିଅସ ନେଫ୍ରୋଷ୍ଟୋମି ଟ୍ୟୁବ୍ ରଖାଯାଇପାରେ  ଅବରୋଧରୁ ମୁକ୍ତି ପାଇବା ପରେ ପୋଷ୍ଟ ଅବଷ୍ଟ୍ରକ୍ଟିଭ୍ ଡାଇୟୁରେସିସ୍ ହୋଇପାରେ  ହାଇଡ୍ରୋନେଫ୍ରୋସିସ୍ ଅପେକ୍ଷାକୃତ ସାଧାରଣ ରୋଗ ଅଟେ। ଏହା ୧% ନବଜାତ ଶିଶୁ ଏବଂ ୮୦% ଗର୍ଭବତୀ ମହିଳାଙ୍କୁ ପ୍ରଭାବିତ କରିଥାଏ, ଯେତେବେଳେ କି ବୟସ୍କମାନଙ୍କ କ୍ଷେତ୍ରରେ କିଡନୀ ପଥର ସବୁଠାରୁ ସାଧାରଣ କାରଣ ଅଟେ  ମୃତ ବ୍ୟକ୍ତିଙ୍କ ମଧ୍ୟରେ ଏହା ପ୍ରାୟ ୩% ଲୋକଙ୍କଠାରେ ଦେଖାଯାଏ।
ମୁଚୁକୁନ୍ଦ ଏକ ଦ୍ରୁମ ଜାତୀୟ ଉଦ୍ଭିଦ । ଏହାର ପତ୍ରଗୁଡ଼ିକ ବଡ଼ ବଡ଼, ଫୁଲ ଲମ୍ବା ଲମ୍ବା ସୁଗନ୍ଧଯୁକ୍ତ । ଏହା ଏକ ବିରଳ ପୁଷ୍ପ, ଯାହା ସବୁଜାଗାରେ ଦେଖିବାକୁ ମିଳେନାହିଁ । ରାତିରେ ଏଇ ଫୁଲ ଫୁଟିଲେ ସୁଗନ୍ଧରେ ଚଉଦିଗ ମହକାଇ ଦିଏ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ କଟୁ ମିଶ୍ରିତ ତିକ୍ତ ରସ। କଫ, କାଶ, ବ୍ରଣ, ଶୁଷ୍କକଣ୍ଡୁ, କଣ୍ଠଦୋଷ, ଜ୍ୱର, ଶୋଥ ଓ ଯାବତୀୟ ଚର୍ମରୋଗ ନିବାରକ। ଏହାର ଫୁଲ ଶିରବ୍ୟଥା, ରକ୍ତଦୋଷ, ବିଷଦୋଷ, ପିତ୍ତଜ, ପୀଡ଼ା ଓ ବାୟୁ ବିକୃତି ପ୍ରଭୃତିର ଉପଶମ କାରକ। ମାତ୍ରା ଦୁଇ ଅଣାରୁ ଆଠ ଅଣା। ବ୍ୟବହାର ଔଷଧୀୟ ଏହାର ସର୍ବାଙ୍ଗକୁ ଔଷଧ ରୂପରେ ବ୍ୟବହାର କରାଯାଏ। ମୁଣ୍ଡବ୍ୟଥାରେ ଏହାର ଫୁଲକୁ ସହିତ ବାଟି କପାଳର ଦୁଇ ପାଖରେ ଲଗାଇଲେ ଉପକାର ମିଳେ। ଏହାର ଛେଲିକୁ ପାଣିରେ ସିଝାଇ, ସେହି ଜଳରେ ପ୍ରତ୍ୟହ ସ୍ନାନ କଲେ ଚର୍ମରୋଗ ନିବାରିତ ହୁଏ। ଚର୍ମରୋଗରେ ଏହାର ପତ୍ର ରସକୁ ବଟାହଳଦୀ ସହିତ ମଧ୍ୟ ବ୍ୟବହାର କରାଯାଏ। ଏହାର ଛେଲି କିମ୍ବା ପତ୍ରକୁ ଶୁଖାଇ ପୋଡ଼ି ପାଉଁଶ କରି ସେହି ପାଉଁଶକୁ ସୋରିଷତେଲରେ ରାନ୍ଧି ଲଗାଇଲେ କ୍ଷତ ଓ ଚର୍ମରୋଗ ଦୂର ହୋଇଥାଏ। ଜୀର୍ଣ୍ଣଜ୍ୱର, ପାଣ୍ଡୁ, ଶୋଥ, ମୁଖକ୍ଷତ, ପିତ୍ତପ୍ରକୋପ ଆଦିରେ ଏହାର ପତ୍ର ରସ ସହିତ ମହୁ ମିଶାଇ ସେବନ କରାଯାଏ। ମୁଖ, କଣ୍ଠ, ଜିହ୍ୱାର କ୍ଷତରେ ଏହାର ଛେଲିର ଚୂର୍ଣ୍ଣକୁ ମହୁରେ ଖଲି ଲେପନ କରାଯାଏ। ମୁଚୁକୁନ୍ଦ ପତ୍ରର ରସକୁ ଯେ କୌଣସି କ୍ଷତ ଉପରେ ଲଗାଇଲେ ତାହା ଶୀଘ୍ର ଶୁଖିଯାଏ। ଉଦରପୀଡ଼ା ଓ ବାୟୁ ବିକୃତିରେ ଏହାର ଫୁଲକୁ ଜଳରେ ସିଝାଇ ସେଥିରେ କିଞ୍ଚିତ ମହୁ ଓ ମିଶ୍ରିଗୁଣ୍ଡା ମିଶାଇ ଗ୍ରହଣ କଲେ ଉପକାର ମିଳେ। ପେଟଫମ୍ପା ଓ ଶୂଳ ଆଦିରେ ଏହାର ଛେଲିକୁ ଜଳରେ ସିଝାଇ କ୍ୱାଥ କରି ସେହି କ୍ୱାଥରେ ଶୁଣ୍ଠୀଚୂର୍ଣ୍ଣ ମିଶାଇ ସେବନ କରାଯାଏ। ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
କାଙ୍ଗୋଇ ସିଂହ  (୩ ମାର୍ଚ୍ଚ ୧୯୨୮ - ୨୨ ମଇ ୧୯୯୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । କାଙ୍ଗୋଇ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୮୦ ଓ ୧୯୮୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍ଗିରିପୋଷି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର କାଙ୍ଗୋଇ ସିଂହ ୧୯୨୮ ମସିହାର ମାର୍ଚ୍ଚ ମାସ ୩ ତାରିଖରେ ମୟୂରଭଞ୍ଜ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଙ୍ଗାଧର ସିଂହ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ ଥିଲା । ତାଙ୍କ ପତ୍ନୀଙ୍କ ନାମ ଏସ୍. ସିଂହ । ରାଜନୈତିକ ଜୀବନ କାଙ୍ଗୋଇ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ କାଙ୍ଗୋଇ ସିଂହ ୧୯୯୬ ମସିହାର ମଇ ମାସ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୮ ବର୍ଷ ବୟସ ହୋଇଥିଲା ।
ଅଶକର ସୌଦାନ ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ମାଲାୟାଲମ କଥାଚିତ୍ର ଜଗତରେ କାମ କରନ୍ତି । ୨୦୦୫ ମସିହାରେ ସେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଥାସ୍କର୍‌ଭୀରନ୍, ଯାହାର ନିର୍ଦ୍ଦେଶନା ଦେଇଥିଲେ ପ୍ରମୋଦ ପାପ୍ପନ । ପେଷା ୨୦୦୫ରେ ମାମୋନ୍ତିଙ୍କ ସହ ଥାସ୍କର୍‌ଭୀରନ୍‌ରେ ଏକ ଛୋଟ ଭୂମିକାରେ ଅଭିନୟ କରିବା ପରେ ୨୦୦୯ରେ ସେ ସୁରେନ୍ଦ୍ରନ୍‌ଙ୍କ ନିର୍ଦ୍ଦେଶିତ କଥାଚିତ୍ର ଇଭାର ବିବାହିତାରାୟାଲରେ ଅଭିନୟ କରିଥିଲେ । ଏହାପରେ ୨୦୧୪ ମସିହାରେ ସେ ଜେସପାଲ୍ ଶାନମୁଗମଙ୍କ ନିର୍ଦ୍ଦେଶିତ କଥାଚିତ୍ର ମିତ୍ରମରେ ଅଭିନୟ କରିଥିଲେ । ସେ କୋଲାମାସ୍, ମୂନମ୍ ପ୍ରଳୟମ୍, ଏନ୍ନୋଡ଼ୁ ପାରା ଆଇ ଲଭ୍ ୟୁ ଏନ୍ନୁ, ମେରେ ପ୍ୟାରେ ଦେଶବାସୀୟୋମ୍ ଏବଂ ବାଲ୍ଲିକେଟୁ ଭଳି ଅନେକ କଥାଚିତ୍ରରେ ଅଭିନୟ କରିଛନ୍ତି ।
ଉପେନ୍ଦ୍ର କିଶୋର ଦାସ  (୨୧ ଫେବୃଆରୀ ୧୯୦୧ - ୨୦ ଅପ୍ରେଲ ୧୯୭୨) ଜଣେ ଓଡ଼ିଆ ସାହିତ୍ୟିକ ଓ ସ୍ୱାଧୀନତା ସଂଗ୍ରାମୀ  । ସେ ୧୯୦୧ ମସିହା ଫେବୃଆରୀ ୨୧ରେ ଜନ୍ମ ଗ୍ର‌‌ହଣ କରିଥିଲେ ଏବଂ ୧୯୭୨ ଅପ୍ରେଲ ୨୦ରେ ମୃତ୍ୟୁ ବରଣ କରିଥିଲେ । ଜୀବନୀ ଉପେନ୍ଦ୍ର କିଶୋର ଦାସ ଇଂରେଜ ଶାସିତ କଟକ ଜିଲ୍ଲା କୁମୁଡ଼ା ଜୟପୁରର ଜମିଦାର ରାଜକିଶୋର ଦାସଙ୍କ ତୃତୀୟ ପୁତ୍ର ।  'ଭୀମାଭୂୟାଁ'  ଉପନ୍ୟାସର ରଚୟିତା ଗୋପାଳ ବଲ୍ଲଭ ଦାସଙ୍କର ସେ ପୋଷ୍ୟପୁତ୍ର। । ରେଭେନ୍ସା କଲେଜରେ ଅଧ୍ୟୟନ କାଳରେ ସେ ମହାତ୍ମା ଗାନ୍ଧୀଙ୍କ ଅସହଯୋଗ ଆନ୍ଦୋଳନରେ  (୧୯୨୧) ଯୋଗ ଦେଇଥିଲେ  । ଫଳରେ ତାଙ୍କ ଛାତ୍ରଜୀବନରେ ପୂର୍ଣ୍ଣଛେଦ ପଡିଥିଲା । ଅବଶିଷ୍ଟ ଜୀବନ ସେ ଦେଶସେବା ଓ ସାହିତ୍ୟ ସାଧନାରେ ଅତିବାହିତ କରିଥିଲେ । ଶିଶୁ ସାହିତ୍ୟ ରଚନା ଓ ଚିତ୍ରକଳା କ୍ଷେତ୍ରରେ ମଧ୍ୟ ତାଙ୍କର ପାରଦର୍ଶିତା ଥିଲା । ମୁକ୍ତି ସଂଗ୍ରାମ ସମୟରେ ତାଙ୍କ ପ୍ରଣୀତ ବହୁ ଦେଶତ୍ମବୋଧକ ଗୀତିକା ସଂଗ୍ରାମୀମାନେ ମୁହେଁମୁହେଁ ଗାନ କରୁଥିଲେ ।  'ମଲାଜହ୍ନ'   (୧୯୨୨) ଉପନ୍ୟାସର ସ୍ରଷ୍ଟା ଭାବରେ ଉପେନ୍ଦ୍ର କିଶୋର ଦାସ ଓଡ଼ିଆ ସାହିତ୍ୟ ଜଗତରେ ସୁପରିଚିତ  । ଏହା ତାଙ୍କର ଏକମାତ୍ର ଉପନ୍ୟାସ । ଉପନ୍ୟାସଟି ସମ୍ପର୍କରେ ପ୍ରଫେସର ନରେନ୍ଦ୍ରନାଥ ମିଶ୍ର କହନ୍ତି,  'ମଲାଜହ୍ନ'  ଏକ ଆତ୍ମକଥନୀ ଭଙ୍ଗୀରେ ଲେଖା ଉପନ୍ୟାସ । ଏଠାରେ ନାୟିକା ସତୀ ଯେପରିକି ବୃହତ୍ତର ସମାଜର ସମସ୍ତଙ୍କୁ ନିଜ ଜୀବନର ଅକୁହା କାହାଣୀ କହି ବସିଛି । ସମାଜ କେବଳ ବାହାର ଦେଖେ । ଅନ୍ତରାଳରେ କଣ ଘଟିଯାଏ ତାହା ଦେଖେନାହିଁ । ସତୀ ତାହାହିଁ ଦେଖାଇଛି ।ଆଧୁନିକ ଓଡ଼ିଆ କଥା ସାହିତ୍ୟ   ଉପନ୍ୟାସ, ଓଡ଼ିଶା ସାହିତ୍ୟ ଏକାଡ଼େମୀ, ୧୯୮୨, ପୃ. ୫୬  ଏହି ଉପନ୍ୟାସକୁ ନେଇ ଓଡ଼ିଆ ଭାଷାରେ ଗୋଟିଏ ସିନେମା  (୧୯୫୬) ପ୍ରସ୍ତୁତ ହୋଇଛି  । ସିନେମାର ନାମ ମଧ୍ୟ ମଲାଜହ୍ନ ।